open-index/open-wikipedia-markdown huggingface dataset:
散文

**散文**（；）定義上係指一篇用文字寫嘅作品寫到好似自然講嘢噉。例如廿世紀嘅中文書面語原則上係要寫到似標準官話講嘢，粵語白話文（簡稱粵文）係想寫到似粵語講嘢，標準嘅英文係想寫到似英格蘭話講嘢。散文相對於（寫到唔似自然講嘢嘅）韻文或者詩歌。

散文喺主題同體裁上唔限，可抒情、記敘、論理，唔似得韻文或者詩歌噉講究音韻排比。

## 歷史
  

  

拉丁文對好多歐洲國家嘅散文發展有重大影響，尤其係羅馬大演說家西塞羅（公元前106–43年）嘅貢獻。直到近代，拉丁文一直係歐洲知識分子嘅共通語言，笛卡兒（1596–1650）、法蘭西斯·培根（1561–1626）、史賓諾莎（1632–1677）等巨著皆以拉丁文出版。最後一批以拉丁散文為主嘅重要著作包括史威登堡（1772年歿）、林奈（1778年歿）、歐拉（1783年歿）、高斯（1855年歿）、牛頓（1727年歿）等人嘅作品。  

17世紀至20世紀中葉，法文取代咗拉丁文嘅地位，直至英文崛起為止：  
> 大約三百年間，法文散文係歐洲智識用嚟構思同傳達歷史、外交、定義、評論、人際關係——除咗形而上學之外所有嘢——嘅形式。可以話，德文散文缺乏清晰具體嘅表達方式，係歐洲文明嘅一大災難。  

## 特質
散文通常缺乏傳統詩歌入面詩句嘅嚴謹格律結構。佢包含完整語法句子（意識流敘事除外）同段落，而詩歌則常用押韻或節奏格式。某啲散文作品會運用節奏同文字音樂性。詩歌通常較系統化或公式化，散文則更接近日常對話。  

莫里哀嘅劇作《貴人迷》入面，角色茹爾丹先生要求寫啲「唔係詩又唔係散文」嘅嘢，哲學老師答：「除咗散文同詩，冇其他表達方式」，因為「唔係散文就係詩，唔係詩就係散文」。  

美國小說家杜魯門·卡波提曾喺訪問度評論散文風格：  
>  

### 類型
  
散文有好多類型，包括非虛構作品、散文詩、頭韻散文同小說散文。  

* **散文詩**——具詩歌特質嘅散文作品。  
* **俳諧散文**——結合俳句與散文。  
* **散文韻文混合體**——混合散文與詩歌（韻文）嘅寫作形式；尤指交替使用散文與韻文嘅文本。常見於東西方文學。  
* **華麗散文**——文風過度雕飾、堆砌，破壞流暢並令讀者分心。  

### 分類
散文主要分為兩大類：  
* **虛構作品**  
* **非虛構作品**

## 概念對比
散文有異於劇本：散文寫嚟係預咗直接畀讀者睇嘅；相比之下，劇本寫嚟係預咗畀製作人員（導演同眾演員呀噉）睇嘅，製作人員睇咗就會發揮佢哋自己嘅創意，製作出最終成品（一套電影、電視劇或者戲劇），件成品先會攞去畀觀眾睇；因為噉，劇本一般會寫到冇散文咁詳細，會畀動作指導同聲設計等嘅人員有自由發揮嘅空間。

## 世界各地
而今全世界全部國家或者地區，只要係有文字嘅語言，都會產生廣義或者狹義嘅散文方式。廣義上邊嘅散文，用咗好多口語對話，全面運用向文學、報紙、雜誌、百科全書、廣播、電影、歷史研究、哲學、法律同好多第啲形式嘅交流。

## 睇埋
*創意寫作
*虛構故仔
*劇本

## 參攷
崔琦

**崔琦**（**Daniel Chee Tsui**，）係1998年諾貝爾物理學獎嘅得獎者。佢喺中華民國河南寶豐出世，1951年一個人走到去香港，之後喺香港培正中學讀書。喺培正中學畢業之後考到入香港大學，但係佢要咗教會嘅獎學金，去咗美國留學。

1958年，崔琦入讀美國伊利諾州奧古坦娜學院（基督教學院），主修數學。崔琦畢業之後考入芝加哥大學物理系，重喺1967年攞到博士學位。1968至1982年佢喺貝爾實驗室擔任研究員，做固態物理嘅研究。1982年轉任普林斯頓大學電機工程系教授直到而家。

## 個人榮譽
* 巴克萊獎（1984年）
* 美國國家科學院院士（1987年）
* 中央研究院數理科學組院士（1992年第19屆）
* 諾貝爾物理學獎（1998年）
* 香港中文大學榮譽理學博士（1999年）
* 中國科學院外籍院士（2000年）
* 香港浸會大學榮譽理學博士（2000年）
* 香港大學名譽科學博士（2007年）
* 香港科技大學理學榮譽博士（2009年）
* 北京大學名譽博士（2012年）
* 香港科學院院士

## 參考資料

## 出面網頁

* Daniel Chee Tsui | Dean of the Faculty，普林斯頓大學 
* Daniel C. Tsui | PRISM，普林斯頓大學 
* Daniel Tsui | Electrical Engineering，普林斯頓大學 
* Daniel Tsui | Department of Physics，普林斯頓大學 
* 1957 年級輝社 | 香港培正同學會

類:香港科學院院士
類:北京大學名譽博士
類:香港科技大學榮譽博士

類:香港浸會大學榮譽博士
類:中國科學院院士
類:香港中文大學榮譽博士
類:中央研究院院士
平方米

**平方米**（符號：m²）係面積單位。m代表米。m²嘅定義即係一個邊長1米嘅正方形嘅面積。

## 換算
1平方米等於

公制
* 0.000 001 平方千米 (km²)
* 0.000 1 公頃 (ha)
* 0.01 公畝 (a)
* 1 centiare (ca)
* 100 平方分米
* 10 000 平方厘米 (cm²)
英制
* 0.000 247 105 381 英畝 acres
* 1.195 990 平方碼 square yards
* 10.763 911 平方呎 square feet
* 1,550.003 1 平方吋 square inches


## 出面網頁
*BIPM (SI maintenance agency) (home page)
*BIPM brochure (SI reference)
大韓民國

**大韓民國**（；）係一個位處東北亞朝鮮半島南端嘅國家。西南面係黃海，東南係朝鮮海峽，東邊畀韓國嘅東海（日本海）包圍。北面隔住非軍事區與朝鮮民主主義人民共和國對峙。本來同朝鮮民主主義人民共和國係同一個國家，但脫離日本殖民統治（1910－1945）同美國軍政管理（1945－1948）之後，大韓民國由原大韓民國臨時政府國會議長李承晚立國，同朝鮮民主主義人民共和國分庭抗禮。

大韓民國簡稱**韓國**（，Hanguk），但係為咗同朝鮮民主主義人民共和國區別，韓國人叫佢哋國家**南韓**（；，Namhan）或韓國，而朝鮮民主主義人民共和國就叫「北韓」（）；朝鮮民主主義人民共和國人以前都係叫自己國家「朝鮮」（）或者「北朝鮮」（），叫大韓民國**南朝鮮**（；，Namjoseon）。中華人民共和國未同韓國建交前，叫大韓民國「南朝鮮」，兩國建交之後，舊稱呼唔再用。香港同台灣嘅中華民國成日習叫大韓民國做「韓國」或者「南韓」。日本又習慣叫大韓民國做「韓國」（，Kankoku），不過而家國內啲韓國人有要求改用韓文發音，唔用日文發音。

1990年代，韓國嘅娛樂圈已經好發達，音樂、電視同埋電影無比成功。呢個現象叫做「韓流」。但係，韓國重保留佢哋古老傳統文化，尤其係敬祖同敬茶。

不過喺全球各地，敘利亞同埋北韓、古巴、巴哈馬都唔承認佢係個獨立主權國。

## 地理

大韓民國聲稱擁有整個朝鮮半島嘅領土，但實際上只管轄三八線以南同埋周邊島嶼。軍事分界線以北由朝鮮民主主義人民共和國（北韓）政府實際統治，但係喺大韓民國，佢哋用「北韓」嚟形容北韓地區。

西邊面向黃海，東邊面向日本海，隔住大韓海峽（對馬海峽西部水道）同釜山相距大約50公里。全國土地面積係10萬0339平方公里，差唔多係日本總面積37萬7961平方公里嘅四分之一（26%），大約係北海道本島面積7萬7984平方公里嘅1.26倍。國土主要由古期造山帶組成。

地震除咗從九州等日本傳過嚟嘅之外，幾乎冇發生過，所以可以比較平價咁起大廈，比獨立屋更受歡迎。完全冇活火山（雖然濟州島同鬱陵島係火山島，但已經唔活躍），不過有少量溫泉。

日韓之間有關於竹島（韓國叫獨島）嘅領土爭議，另外自1990年代以嚟，日本政府同韓國政府仲就日本海（韓國叫東海）嘅國際叫法有爭拗（參考：日本海叫法爭議、李承晚線）。

; 韓國嘅範圍
: 最北端（韓國政府實際控制嘅地區） - 江原特別自治道高城郡
: 最北端（韓國政府聲稱，北韓政府實際控制） - 咸鏡北道
: 最南端 - 馬羅島（濟州特別自治道西歸浦市）
: 最西端（韓國政府實際控制嘅地區） - 白翎島（仁川廣域市甕津郡）
: 最西端（韓國政府聲稱，北韓政府實際控制） - 平安北道
: 最東端（韓國政府實際控制嘅地區，韓國政府聲稱） - 獨島（慶尚北道鬱陵郡）

### 氣候
根據克本氣候分類，春川市、原州市等內陸北部、山區屬於濕潤大陸性氣候，首爾、仁川等首都圈同釜山、大邱等南部地區屬於溫帶夏雨氣候同溫暖濕潤氣候。雖然位於半島，但係仍然係明顯嘅大陸性氣候，冷熱溫差大，一年同一日之間嘅溫差都好大。除咗南部同東部沿海地區，1月平均氣溫係低過零度，尤其係最低溫度特別低。冬天受到大陸季風影響，比日本同緯度嘅沿海地區更加寒冷。例如首爾同新潟市差唔多係同緯度，但係1月平均氣溫係攝氏-2.0度，同日本嘅飛驒地方、長野縣、東北地方內陸差唔多。如果俾強烈嘅西伯利亞寒流籠罩，首爾最低溫度可以跌到攝氏-10度至-15度左右，郊區更加可以低過-15度，比平時凍好多。仲有釜山同名古屋市或者京都市差唔多係同緯度，但係1月平均氣溫係攝氏3.6度，比名古屋市同京都市低1度。整體嚟講，韓國1月嘅溫度同日本嘅北關東、東山地方、東北地方差唔多。

寒冷嘅天氣唔會持續太耐，2月就會開始有三寒四溫嘅情況，天氣會暖和好多。同1月同2月平均氣溫差唔多嘅日本唔同，韓國最凍嘅時候主要集中喺1月。

冬天濕度低，乾燥又多晴天，所以因為輻射冷卻朝早會特別凍。不過除咗韓國最大嘅多雪地帶鬱陵島，同埋以前試過積雪超過1米嘅日本海沿岸嘅江陵市、東海市、束草市同內陸嘅平昌郡（大關嶺）等江原特別自治道以外，落雪量都唔多，同東日本、西日本太平洋沿岸差唔多，甚至更少。事實上，首爾周邊地區過去最深嘅積雪都只有30厘米左右。

濟州島同福岡縣係同緯度，喺韓國算係最溫暖嘅地方，但係同半島一樣受到西北季風影響，加上有韓國目前北緯三八線以南最高峰嘅漢拏山（海拔1950米）嘅地形影響，風勁到癲。濟州市1月平均氣溫係攝氏5-6度，同對馬或者東京差唔多。喺南部嘅西歸浦市溫度同高知縣或者宮崎縣差唔多。

夏天同日本同中國一樣又熱又濕，全年降水量嘅50-70%都集中喺呢段時間。2018年8月1號，洪川郡錄得41.0度，義城郡錄得40.4度，首爾錄得39.6度等高溫。

* 最暖月22度以下 - 淺藍色
* 最寒月-3度以下（即係亞寒帶（D）嘅條件）- 淺藍色、藍色、深藍色

## 軍事
韓國依家實行義務兵役制。韓國軍隊叫大韓民國國軍。根據韓國《2014年國防白皮書》，韓國常備軍有63萬，預備役部隊297萬。總統係軍隊嘅最高統帥。

## 宗教
。佛教喺4世紀由中國傳到韓國，至今有國人信奉。18世紀天主教傳入韓國，如今有國人信奉，同埋國人信奉基督新教。

## 運動
* 跆拳道

## 註

## 參考

## 出面網頁

* 
* 
* 
* 
* 
*
雪梨 (澳洲)

**雪梨**，又叫**悉尼**（ ），係澳洲城市，亦係一個埠，又叫**雪梨埠**。因爲澳洲又叫新金山，所以個埠又叫**雪梨金山**。雪梨地理上係澳洲東岸，係新南威爾斯首府。響1788年，阿瑟菲臘（）同第一艦隊登陸雪梨洞，話澳洲係大英帝國嘅屬地。

雪梨而家有多元文化，人口四百萬，係澳洲各城之中，最大同最多人嘅。佢係澳洲嘅經濟、文化、金融同埋旅遊中心。

雪梨埠嘅雪梨港，有雪梨歌劇院同雪梨海港大橋，世界知名。

## 中文名
「雪梨」係當地講粵語啲唐人一路用慣咗嘅名，「悉尼」係後來興起嘅名。中國大陸主要用後者、台灣主要用前者；而用廣府話嘅港澳地區就一半一半，兩個名都有擁躉：有一派認為「雪梨」（syut3 lei4）呢個名源自廣府話，個「雪」字發音有少少似英文「Syd」，所以叫「雪梨」；另一派就認為用粵語讀出「悉尼」（sik1 nei4）比「雪梨」聽起嚟更加接近英文原音，所以叫「悉尼」好啲。

## 城市結構

### 建築

殖民地初期嘅建築都係用最基本嘅標準建造嘅。麥夸里總督為新建築項目定下咗雄心勃勃嘅目標。而家呢個城市有一座世界文化遺產建築，幾座國家文化遺產建築，同埋幾十座聯邦文化遺產建築，都係麥夸里理想嘅見證。

1814年，總督叫一個叫Francis Greenway嘅囚犯設計麥覺理燈塔。呢座燈塔嘅古典設計令到麥夸里喺1818年赦免咗Greenway，仲引入咗一種精緻嘅建築文化，一直延續到今日。 Greenway之後喺1819年設計咗海德公園兵營，仲有1824年嘅喬治亞式聖詹姆斯教堂。 從1830年代開始，哥特式建築變得更加受歡迎。John Verge嘅伊利沙伯灣大宅同1856年嘅聖菲利普教堂都係用哥特復興式建造嘅，仲有Edward Blore喺1845年設計嘅總督府。 克里比里大宅喺1858年落成，同埋聖安德魯座堂，澳洲最古老嘅大教堂，都係罕見嘅維多利亞哥特式建築。

從1850年代後期開始，建築風格轉向古典主義。Mortimer Lewis喺1857年設計咗澳洲博物館。 總郵政局喺1891年落成，係維多利亞自由古典式風格，由James Barnet設計。 Barnet仲監督咗1883年重建嘅Greenway設計嘅麥覺理燈塔。 海關大樓喺1844年建成。 新古典主義同法蘭西第二帝國風格嘅市政廳喺1889年落成。 從1890年代初開始，羅馬式設計開始受歡迎。悉尼科技學院喺1893年落成，用咗羅馬復興同安妮女王式兩種風格。 維多利亞女王大廈由George McRae用羅馬復興式風格設計，喺1898年落成，三層樓總共有200間舖頭。

隨住殖民地嘅財富增加，同埋悉尼喺1901年聯邦成立之後發展成為大都市，佢嘅建築物變得越嚟越高。悉尼第一座高樓係Culwulla Chambers，高，有12層。

## 地理
雪梨地處澳洲東岸，對住太平洋，喺盆地邊邊。

## 氣候
雪梨屬副熱帶濕潤氣候，全年平均氣溫變化比較和緩，降水無明顯季節變化，由於東風調節，上半年嘅雨量高啲啲。冬季溫和濕潤，氣溫好少跌到5°C以下，幾乎無落雪（對上一次落雪係1836年）。夏季比較炎熱，多雨，平均溫度雖然唔高，高溫天氣亦唔多見，但喺熱浪嚟嗰陣都會出現極端高溫。最熱月係1月，平均氣溫22.3°C，日最高氣溫超過30°C嘅日數係14.9日；最凍月係7月，平均氣溫12.2°C。年平均降水量約莫1214.3毫米。

## 交通

### 鐵路

## 參考
昴星團

**昴星團**，星團之一，分類疏散星團，同名星官昴而名。可以就咁叫**昴**，或者**昴宿星團**，借西洋叫**七姊妹星團**。佢號編號**M45**。西洋而言，歸金牛座。近地球星團之中，佢可以響冬季星空，以肉眼觀察，所以至出名。另一個肉眼睇到，係畢星團。古時肉眼可以睇到七星，用以驗視力。然而實情佢有過千粒星，遠遠多過肉眼睇到。

昴，古時話佢似團毛頭，亦為司辰之用。西方白虎嘅來由。

以佢靠近黃道而又光猛，世界各地古人，都留意到昴，甚至有唔同神話。

天文台大望遠鏡，天文攝影愛好者，都慣常以昴為目標。亦都係好多觀星友必認嘅目標之一，都幾犀利㗎。

## 構造
星團實為一堆熾熱藍星，距今一億年之內形成。星星周圍嘅塵，形成暗黑之反射星雲。以前以為，塵為星團形成時嘅遺物，之不過，今下知道，純粹星團咁啱行過，撞上一團塵雲，而吸附咗團塵。天文學家估計，星團都仲有兩萬五千萬年「命」。之後佢會畀銀河旋臂，以及巨形分子雲，兩者引力作用而扯開。

## 拎

* M6,SEDS Messier pages
* M6, Galactic Globular Clusters Database page
* Historic observations of M6
* 

類:星團
七一遊行

**七一大遊行**，係7月1號喺香港舉行嘅大型遊行，第一次喺1997年。2003年嘅主題係反對《香港基本法》第23條立法，係1989年100萬人上街之後最大嘅遊行。(*睇下[[八九民運]]*)

## 背景
香港主權喺1997年由英國交畀中華人民共和國以嚟，香港市民支援愛國民主運動聯合會（支聯會）都會喺7月1號（回歸紀念日假）遊行去香港政府總部，表達希望加快中國同埋香港民主步伐。

1997年7月1號下午，支聯會以「愛國愛港民主大遊行」嘅名義，冒雨由銅鑼灣遊行到中環政府總部。口號係「結束一黨專政，建設民主中國」；遊行開始嗰陣有八百幾個市民參加，但去到灣仔嗰陣就加到2300人，警方就估計人數有4000人（支聯會就估計有3000人，多過支聯會預先通知嘅2000人），就口頭警告支聯會，張文光就話警方以前從來都冇咁樣警告支聯會，希望呢件只係巧合事件，而警方就表示期望主辦團體可以更準確咁做計遊行人數。遊行隊伍最後抵達政府總部出面，由司徒華代表遞交意見書畀特首代表之後和平散去。

2003年，《基本法》23條立法嘅爭議改變咗原定嘅計劃。政府想趕及喺2003年7月9號將《國家安全（立法條文）條例》（又稱「二十三條」）草案提交立法會通過。當時由多個反對立法嘅民間團體組成嘅民間人權陣線（簡稱「民陣」）舉辦咗7月1號嘅遊行，號召市民上街表達反對立法嘅意願。

七一遊行，除咗係因為二十三條立法將會損害香港嘅民主自由之外，部份市民對行政長官董建華同埋佢帶領嘅特區政府施政（特別係董建華連任後嘅2002年7月-2003年7月期間）嘅不滿亦都係主要唔少市民上街嘅原因之一，呢次遊行將自1997年主權移交後政府嘅各種施政失誤、市民對經濟不景、失業率偏高、同埋其他民生問題所帶嚟嘅戾氣引發出嚟。

重有，財政司司長梁錦松嘅偷步買車事件、保安局長葉劉淑儀喺二十三條立法嘅推銷過程中嗰一種強硬兼唔願協商嘅態度同埋衛生福利及食物局長楊永強喺沙士爆發嗰陣隱暪疫情嘅責任問題亦促成咗導火線。

## 2003年
2003年7月1號，「民陣」舉辦「七一」遊行。之前，有人喺網上呼籲參加者着黑色衫，以示抗議立法，所以當日大部份人士都著咗黑衫遊行。遊行隊伍原定喺當地時間下晝兩點半，由銅鑼灣維多利亞公園足球場出發，經怡和街、軒尼詩道、金鐘道、皇后大道中，最後抵達喺炮台里嘅政府總部。

而當時親北京嘅香港工會聯合會租用咗維多利亞公園一共八個之中嘅六個足球場，舉辦慶祝香港主權移交中國 6 週年紀念嘅嘉年華。工聯會聲稱有五萬幾人參加嗰項活動，而事後報導話不足五千人。超過二十萬名參與大遊行嘅市民就喺淨番嗰兩個足球場度集合。由於太迫同埋天氣炎熱，有遊行人士感到不適要送院治理。根據香港天文台紀錄，嗰日平均氣溫超過攝氏三十三度，並且發出咗酷熱天氣警告。

出席遊行嘅人數，以至遊行嘅路線，都遠遠超乎主辦團體嘅意料。當時大批著黑衫嘅市民由銅鑼灣同天后地鐵站湧入指定集合地點。有鑑於以往遊行進行期間，警方指大多數遊行人士乃中途插隊，部份亦會中途離開，所以將遊行人數嘅估計大幅減少，所以，為咗俾警方點算正確遊行人數，唔少市民堅持要進入維多利亞公園範圍，令人龍擠在維多利亞公園周邊道路，一直東延至炮台山站附近。遊行隊伍喺2時半出發，龍尾到咗晚上接近10時先至抵達政府總部。由於人數太多，大部分嘅遊行人士改喺中環雪廠街附近做終點。主辦團體估計遊行人數超過50萬，而警方就只係公佈當日下午六時嘅參與遊行人數為35萬人（數字並未包括之前已抵達政府總部並已散去嘅市民）。事後警方承認低估咗遊行人數。遊行雖以反對23條立法為主題，遊行人士同時提出咗不同嘅訴求，例如要求董建華落台、官員梁錦松、葉劉淑儀辭職、加快民主步伐等。另外，部份遊行人士不滿特區政府處理非典型肺炎（SARS）嘅手法，導致 300 多人染病死亡嘅悲劇，因而要求追究責任。遊行和平進行，普遍認為反映香港的公民素質良好。

### 影響
事後，由於參與遊行嘅人數多過政府預期好多，為咗減少民怨，政府就23條立法作出咗 3 項讓步。7月5日，董建華宣佈修改原草案條文，又認為修訂已釋除公眾嘅疑慮，決定如期將23條立法交俾立法會恢復二讀同三讀。7月7號，行政會議成員自由黨主席田北俊突然辭去咗行政會議成員一職，自由黨知道如繼續支持政府立法，會有破壞性嘅後果，所以宣佈唔再支持政府嘅草案。政府明白草案冇辦法喺立法會通過，宣佈撤回草案。不過，7月9號仍然有5萬幾人喺立法會門外舉行「七九燭光晚會」，以示對成個運動嘅支持。

親中共政黨民建聯貫徹支持盡快立法，喺成個立法過程裏面，不斷總動員支持立法。違背「七一」遊行反對立法嘅訴求，令到部分市民對民建聯產生負面評價，導致民建聯喺2003年11月23號嘅區議會選舉慘敗，議席減少咗差唔多三份之一，就算係立法會議員劉江華同埋葉國謙都因為呢次事件深受影響而落選。主席曾鈺成因此引咎辭職。

## 2004年
2004年7月1號，「七一」遊行延續，主題改為「爭取07、08普選」，大會呼籲市民著白色衫參與遊行，以表達對普選嘅期望。另一方面，有親政府團體呼籲市民著紅色衫，參加另外一個要求民主嘅靜坐集會。雖然當日香港天氣炎熱，但2004年嘅「七一」遊行人數依然高企，主辦單位指人數高達53萬，仲多過2003年嘅50萬人，但係警方就話得20萬人。實際人數有幾多就拗得好緊要。

## 2005年
2005年7月1號，「七一遊行」第三年舉行，主題為「反對官商勾結，爭取全面普選」，大會再次呼籲市民著白色衫參與遊行，以表達對普選嘅期望。此外，民間人權陣線公投小組計劃喺2005年「七一」遊行時喺維園進行「七一」模擬公投，公投議題係「○七、○八年普選行政長官及立法會」。

但係同以往不同嘅係，呢次遊行有唔少爭取其他訴求為主嘅人士加入，例如爭取原工資水平嘅海外傭工，反對香港大學醫學院冠上富商李嘉誠個名（佢捐咗10億港元）嘅教學人員同校友，爭取平等權益嘅同性戀者、爭取居港權人士同埋一啲法輪功嘅修練者等。而呢次遊行之前發生咗一啲插曲，團體明光社高調反對喺同性戀者團體帶領隊伍下一齊遊行，引起咗社會唔少嘅議論。

根據香港警方喺維園出發點嘅統計數據，大約有11 000幾名市民參與遊行，而民間人權陣線起初表示有45 000人參加，之後修正遊行人數為21 000人。然而，有遊行人士懷疑警方將人數大減，比起當日上晝嘅慶祝回歸巡遊仲要少（警方估計有2萬多人參與）。

## 參閱
*2005年爭取香港普選大遊行
*中華人民共和國人權
*六四事件
*篤數

## 對外連結
*民間人權陣線官方網頁
*香港市民支援愛國民主運動聯合會官方網頁
*梁國雄長毛網站
*四五行動官方網頁
Pumb

**PUMB**原本個名係 Palm User Message Board，之後改咗名做 PDA User Message Board，係香港其中一個最大嘅電子手帳論壇。

類:網上論壇
呂潔

**呂潔**（，Amy Lü，）係中國大陸同香港演員同模特兒，廣東肇慶人，廣州市執信中學畢業，喺廣州外國語學院，即現今嘅廣東外語外貿大學主修法文。 

呂潔喺1998年開始拍電視廣告；2002年開始接拍電視連續劇網絡情人、柴米新人類等。

呂潔演過兩套電視劇集；演過《》、《》、《》。香港電影嗰方面則有《心癢癢》同《偽鈔的末日》；同過劉青雲、鄭則士合演。

## 出面資料
*網絡情人
*柴米新人類
* 呂潔:星運兒
* 一個模特也是一個不折不扣的車迷
* 呂潔：註定為廣告而生
* 一網情深
* 呂潔：許多新人故意破壞行規
* 激情演繹未來
* 郭東文自封“老騙子”　小呂潔首演激情戲
* 呂潔望與張曼玉合作
格魯吉亞

**格魯吉亞**（，格魯吉亞文：**საქართველო**）係亞洲國家，首都第比利斯。曾經係蘇聯加盟共和國，之後短期做過獨聯體國家。格魯吉亞正式喺1991年4月9號獨立，到1995年8月24號通過新憲法，定國家名做「**格魯吉亞**」。

格魯吉亞嘅國土面積係69,700平方公里，人口5,443,359（1989年人口統計）。主體民族係格魯吉亞人，佔70.1%，其他主要少數民族有亞美尼亞人、俄羅斯人、同埋阿塞拜疆人等等；官方語言係格魯吉亞文，但係好多人都識講俄文。宗教方面，大部分人係信東正教，亦有唔少信伊斯蘭教。地理上位於亞洲西部嘅南高加索地區；西面係黑海沿岸，北面係俄羅斯，東面係阿塞拜疆，而南面就連住土耳其同亞美尼亞。

## 歷史
格魯吉亞自從遠古嘅更新世時期，已經有人類嘅跡象，最早可以去到180萬年前。到大約公元前6,000年，格魯吉亞嘅主要行業係造酒同金礦。

喺古典時代期間，格魯吉亞出現咗唔同嘅王國，成為咗依家國家嘅基礎。到4世紀，格魯吉亞基督教化，有助佢哋統一。到中世紀嘅12同13世紀，格魯吉亞正當拜占庭帝國衰退緊嘅時候，就去到自己嘅“黃金時代”。

到之後，格魯吉亞王國開始分裂，開始畀其他帝國侵略，包括蒙古帝國、鄂圖曼帝國、同俄羅斯帝國。到1801年，格魯吉亞正式畀俄國吞併。

到1917年俄國革命之後，格魯吉亞曾經短期獨立，不過到1921年有畀蘇聯紅軍入侵，成為咗格魯吉亞加盟國。到1991年蘇聯解體，格魯吉亞再一次成為獨立國家。不過，國家因為内部唔穩定，特別係嚟自阿布哈茲同南奧塞梯嘅動蕩，所以經濟增長相對慢。

到2003年，格魯吉亞爆發和平嘅玫瑰革命，格魯吉亞開始行一個比較親西方嘅方向。呢個發展亦都令俄羅斯唔妥，所以爆發俄格戰爭，部分領土開始畀俄國佔領住。

到依家，格魯吉亞已經實行咗民主化同埋加入咗市場經濟，係歐盟嘅候選國，亦定期同北約有軍事演習。

## 政治
格魯吉亞於2004年1月4號再新舉行國會選舉。

### 主要政黨
格魯吉亞夢想黨：2012年成立，依家（2024年）係執政黨

統一民族運動：前總統薩卡什維利係個嘅黨名譽主席，曾經做過格魯吉亞嘅執政黨

聯合民主黨：Zurab Zhvania 係主席

### 政區
格魯吉亞全國有兩個自治共和國、一個直轄市、同埋9個大區，其中南奧塞梯係冇任何地位。

呢啲行政區劃係：

* 自治共和國
** 阿布哈茲 (首府：蘇呼米)
** 阿查拉 (首府：巴統)

* 直轄市
** 第比利斯 (T'bilisi)

*大區
** 
** 
** 
** 
** 
** 
** 
** 
** 

## 地理
西部同埋黑海交接310公里。喺格魯吉亞嘅北方，有一條跟俄羅斯聯邦比鄰嘅邊界，長達723公里。呢條邊界喺俄國方面好多部分屬於北高加索聯邦管區，其他嘅依次序由西至東分別係：克拉斯諾達爾、卡拉恰伊-切爾克斯、卡巴爾達-巴爾卡爾、北奧塞梯、印古什、車臣、同達吉斯坦。

主要城市：
* 第比利斯 (1,200,000，都會區1,400,000)
* 庫塔伊西 (270,000)
* 波季
* 蘇呼米
* 魯斯塔維
* 巴統

## 經濟
人均 GDP: USD$3100

貧窮人口比率: 54%

## 人口

根據2005年7月嘅統計，格魯吉亞全國有人口4,677,401人，當中嘅民族分佈如下：
* 格魯吉亞人：83.8%
* 阿塞拜疆人：6.5%
* 亞美尼亞人：5.7%
* 俄羅斯人：1.5% 

國內絕大多數俄羅斯人已經喺國家獨立之後移民走咗。喺阿布哈茲度住嘅阿布哈茲人同埋喺南奧塞梯嘅奧塞梯人，都有脫離格魯吉亞嘅運動，到俄格戰爭之後事實上獨立。

除此之外，國內仲有另外兩個格魯吉亞人嘅民族分支，分別係同，同埋少數嘅。，不過佢哋只要都係喺土耳其生活。國內其他人口更加少嘅民族包括：敘利亞人、希臘人、庫爾德人、韃靼人同烏克蘭人等等。

自從蘇聯解體以嚟，因為阿布哈茲、阿查拉、同埋南奧塞梯都分別出現咗叛亂嘅問題，所以對國家嘅人口造成唔少嘅衝擊，令經濟未能夠正常發展。加上俄格戰爭嘅關係，國家明顯唔穩定，令人口嘅失業率高，大家通通都出國揾嘢做，主要都係去俄羅斯。除此之外，國家唔穩定令國民唔太肯生仔，生育率亦非常低，同隔離嘅亞美尼亞情況好似。依家全國嘅人口，比蘇聯時期（1990年）仲要少50萬。不過，跟據某啲觀察家嘅意見，依家格魯吉亞嘅人口有被高估嘅成份。

## 文化
* 禮賓禮儀 - 格魯吉亞

## 參考

## 出面網頁

* 格魯吉亞國會
* Friends of Georgia (Friends of Georgia International Foundation).
* 
* 
* 
* 
* 
*
丘達新

**丘達新**（，拼音**Thaksin Shinawatra**，音譯：**達新先阿哇察**；），或者叫名**達新**（**Thaksin**），係泰國人，做過兩屆泰國總理。佢生於泰國北部清邁府，第四代泰國唐人，係客家人。執政嗰陣，泰國以達新經濟聞名。因爲唐文新聞機構，唔曉泰文同埋客家話，就將**達新**亂繙，例如香港、中國大陸嘅**他信**、新架坡嘅**達信**、臺灣嘅**塔克辛**等等。

丘達新嘅細妹丘英樂喺2011年8月5號至2014年5月7號做過泰國總理，佢個細女佩通坦亦喺2024年8月當選總理。

## 生平
丘達新1949年7月26號喺泰國清邁府出世。佢老竇老母都係祖籍中國廣東梅州嘅客家人。丘達新嘅太太爺丘春盛喺1860年移民到暹羅，即係依家嘅泰國。

丘達新喺1994年從政，做過泰國外交部長、內閣副總理、正義力量黨黨首等職位。1998年7月14號，丘達新創立泰愛泰黨，最後做埋黨主席。喺2001年2月成為泰國第23任總理。佢仲係泰國首位成功連任嘅總理。

2006年2月24號，丘達新突然宣布解散國會下議院，提前舉行選舉http://news.qq.com/a/20060225/000348.htm。

4月4號，丘達新晚間正式宣布，為咗國家團結，佢唔再出任下屆政府總理。佢解釋，做出如此決定，主要係泰國慶賀泰國國王登基六十周年 http://estate.chinanews.com.cn/news/2006/2006-04-04/8/712416.shtml。

丘達新喺2007年7月收購英超球會曼城做嘅老闆，直至2008年9月2號因資金問題而轉讓球會畀阿布達比財團。

## 尋根返故里
丘達新嘅父母分別來自中國廣東省梅州市嘅豐順縣同梅縣，丘達新因而承繼咗百分之百嘅客家血統。丘達新亦有客家認同，因此，按照客家人嘅確認方式，丘達新可以算係一位東南亞客家人，而唔單只係客家後裔。

另外，由於喺丘達新祖輩離開廣東嘅時候，豐順仲係畀潮州管嘅，所以丘達新祖籍亦係潮州，為潮人第四代後裔。

2005年初，丘達新帶埋屋企人訪問中國廣東省大埔縣，展開尋根之旅；2005年7月，丘達新以泰國總理嘅身份，訪問廣東梅州同潮州。

## 政績
* 將泰國帶出咗亞洲金融危機。
* 鐵腕禁毒（泰國嘅毒品產量曾居世界第二）。
* 對泰國南部嘅穆斯林武裝分離運動進行嚴厲嘅軍事鎮壓。

## 法律訴訟
丘達新而家有鑊，原因係渠夫人寶乍文先阿哇察曾經響2003年泰國金融機構發展基金（FIDF:Finance Institute Development Fund）嘅一次拍賣中買入曼谷叻猜拉披色路一個繁華地段上嘅某一忽地皮，而家政府話因為丘達新當時做緊總理，所以係有嫌疑違反咗泰國「反貪污法」嘅。嗰次地皮拍賣成個過程係由泰國銀行監督嘅，渠哋就一再堅持話交易係完全按法律程序舉行 。2007年6月21號，泰國最高法院正式向泰國大理院提出檢控 
。

## 註

## 出面網頁
* 丘達新嘅公式網址（泰文）
* 他信返梅州寻根
* 丘達新嘅英文簡歷 
* 丘達新經濟(Thaksinomics)概述
* Thaksin Shinawatra於2007年1月15號接受CNN記者訪問(YouTube)
漆咸道

**漆咸道**（）係香港九龍嘅一條路，分成**漆咸道南**同埋**漆咸道北**兩段。漆咸道最初只有大包米到紅磡一段，即係南段，後尾就拉長到去土瓜灣。新加嗰段地理位置比較北，所以叫漆咸道北，而本來嗰段就順理成章改名做漆咸道南。漆咸道頭嗰段喺1888年落成，當時叫做**德輔道**，1890年改名漆咸道。德輔道呢個名就畀咗香港島北部當時新起好嘅德輔道，用到而家。

**漆咸道南**由尖沙咀梳士巴利道近新世界中心開始，去到紅磡康莊道同漆咸道交界。一般嚟講香港人將漆咸道南當做尖沙咀同埋尖沙咀東嘅分水嶺。香港理工大學、香港科學館、香港歷史博物館同槍會山都喺條路沿線。

**漆咸道北**由漆咸道南同康莊道交界行去土瓜灣馬頭圍道，喺嗰度接上東九龍走廊北行。漆咸道北同東九龍走廊都係5號幹線嘅成員。喺紅磡寶其利街同溫思勞街一帶有一條同漆咸道北平行嘅單線北行車路，同樣被視為漆咸道北嘅一部份，不過嗰段路同漆咸道北主幹道被行人路完全分隔，喺主幹道嘅駕駛人士唔可以直接駛入嗰段漆咸道北，反之亦然。

## 名
漆咸道來自人名Chatham，讀/ˈtʃatəm/。查實英文化音節係咁分，chat﹣tham。tham之h，係指t要送氣音，讀似氹。之不過舊時譯名師爺，只係按串法估成chat-ham，結果出咗個咸音出來。
陳日君

**陳日君**（），羅馬天主教樞機，天主教香港教區主教，上海出世。佢喺上海時，曾經喺修會學校讀書，之後就讀意大利都靈慈幼大學。1949年中國共產黨上台後，唔准修會辦學；1996年10月20號獲任命為教區助理主教，2002年9月23號前任胡振中樞機離世後接任香港教區主教嘅職務。教廷喺2006年3月24號冊封佢為樞機。

陳日君敢言，多次公開反對香港政府政策，故香港政府唔多鍾意佢做樞機。

出任主教之前，佢唔理中國大陸政府強烈反對，公開支持教廷封被義和團所殺嘅教士做聖，之後六年唔畀去中國大陸。

## 爭取民主
陳日君主教接替病死嘅胡振中樞機任天主教香港教區主教後無幾耐，加入反香港基本法第23條立法嘅運動。佢認為香港政府唔用白紙草案係愚弄市民。佢多次發動教徒上街遊行。2003年7月1號喺維多利亞公園帶領遊行前嘅祈禱會。佢嘅呼籲下，好多天主教同基督教徒參加咗呢次遊行。

2004年6月3號，六四事件十五週年前夕，教區舉辦咗次「民主中國」嘅活動。陳日君話，香港現正受到「無流血嘅六四鎮壓」，無槍同坦克車，但有頑固嘅保守派，誣陷民主派支持香港獨立，以釋法阻止香港市民討論普選。呢番言論遭到中共官員猛烈批評，薄熙來更指佢「不愛教不愛國」。2004年7月1號陳日君再次喺維多利亞公園主持遊行前嘅祈禱會，但無參與遊行。

2005年11月3號喺梵蒂岡返嚟之後，陳日君指出香港市民有權決定支唔支持政改方案，政府應以仿公投 嘅全民民意調查。陳日君又公開呼籲教徒參加12月4號嘅遊行。政改方案被否決後，政務司司長許仕仁批評陳日君。

## 教改爭議
香港教育改革中，要求全港學校要喺2009年前成立法團校董會，陳日君不但強烈反對，更控告政府，並指如果喺同政府嘅訴訟中敗訴，教區會放棄部分學校主辦權。2006年一月初兩個教師先後自殺後，陳日君指事件一定同教改有關，促請政府立即停止教改。

## 神秘樞機傳聞
教宗若望保祿二世去世後，美國同梵蒂岡嘅一啲分析員曾指陳日君可能係若望保祿二世喺2003年任命嘅神秘樞機，陳日君即時否認，又指該神秘樞機係李篤安，但李篤安亦否認。隨著教宗嘅遺囑發表，神秘樞機嘅身份亦成謎。

## 同中國關係
喺1998年出任助理主教嘅時候公開支持教廷對被義和團所殺教士封聖後，被禁止訪問中國大陸六年，中國日報、新華社、中共官員多次批評陳日君。23條立法期間，立法會議員梁富華指陳日君係「病態聖徒」。2004年5月3號，陳日君訪問上海。但陳日君同中國嘅關係仍然相當惡劣。

此外，陳日君喺中共打壓法輪功同人大釋法等問題上同北京意見相左。人大首次釋法後，時為助理主教嘅陳日君就指責政府拆散無數美好嘅家庭。陳日君又指唔可以視法輪功為邪教，並批評特區政府「遏制法輪功活動」，等於係「壓制港人嘅宗教自由」。 
﹙參閱︰2003年2月20日文匯報 全國政協委員-張華峰︰「良心」與「狗吠」--- 與陳日君主教談論緘默嘅智慧﹚

## 世貿爭議
世界貿易組織喺香港開會時，陳日君批評警方處理示威遊行嘅方式係「香港之恥」，引起各界批評。一班退休警一度原本打算去主教座堂抗議，陳日君就喺公教報讚揚前線警員，又指香港之恥指警方高層。接著，兩個警員公會去信教宗本篤十六世投訴陳日君，而陳日君就話香港存在「向上奉承」嘅不良文化。南韓農民則發表聲明感謝陳日君嘅支援，並多謝陳日君畀各被捕人士一千蚊利是 。有農民家屬亦喺法院上對陳日君鞠躬致敬。

## 退休傳聞
2005年9月18號，陳日君同《蘋果日報》講自己打算喺2007年1月退休。佢又話，希望可以到中國大陸或者非洲教書，因為非洲嘅教師短缺。同為天主教徒嘅李柱銘指出，陳日君仍身壯力健，教宗可能會挽留陳主教。但係，教會內嘅倒陳分子則認為陳日君退休有助改善中梵關係。

根據報道指陳日君現階段退休嘅機會相當低，原因主要有兩個：首先教宗本篤十六世已任命陳日君成為一個主教會議委員會嘅成員；此外，陳日君已經晉升為樞機。

## 任樞機

喺2006年2月22號，教宗本篤十六世宣布，委任陳日君為樞機；3月24日舉行咗晉升冊封儀式。

而中國天主教愛國會副主席劉柏年就批評，陳日君抱反共立場，教宗晉升陳為樞機，係「敵視中國，挑戰中國政府」，又認為有鑒於梵蒂岡喺1989年推翻波蘭共產政權上，扮演著重要嘅角色，因此認為羅馬教廷晉升陳日君為樞機，亦係對中國進行類似嘅「倒共」策略。

不過，另一位中國天主教愛國會副主席房興耀就話，希望陳喺促進中梵建交上做一啲嘢。

## 退休
按梵蒂岡規定，陳日君需於2007年1月年屆75歲時向教宗申請退休。陳日君話希望退休之後可以去中國大陸教。

2009年4月15號，教廷宣布天主教香港教區主教陳日君樞機以退休為由辭呈，並得到教宗本篤十六世接納，即時生效。湯漢喺2009年4月16日號接任為天主教香港教區第七任正權主教。

## 出面網頁

* 
* 
*香港教區陳日君簡介
*調查：港人普遍視陳日君為公民代表
*香港公教報 - 2006年2月23號 - 陳日君主教 擢陞樞機專輯

類:香港樞機
類:天主教香港教區主教
類:上海人
日君
東京

**東京**（）亦都叫東京都，係日本嘅首都。東京係位於關東平原南部，對住東京灣嘅大都會。

## 歷史
以前東京叫**江戶**（Edo），15世紀已經建城。喺1868年明治天皇時期，日本遷都，由京都東遷德川幕府大本營江戶，江戶從此改名東京。

東京係日本嘅政治、經濟、文化、交通等各方面嘅中心。喺明治維新之後，吸引大量人搬到東京，都會範圍越來越闊，樓宇同其他城市相連。

## 地理
東京都總面積有2193平方公里，包括23個特別區，26個市，5個町和8個村，同周圍嘅千葉縣、神奈川縣、埼玉縣三個縣構成「首都圈」。東京都目前大概有1403萬人口（相當於全日本嘅1/10），成個東京都會區（包括橫濱等週邊都市）總人口有成3727萬，係全球最大嘅都會區。

每日有幾百萬人由首都圈外圍地區去東京返工，令東京嘅市中心好繁盛，新宿、丸之內、日本橋等辦公大樓林立嘅區域聚集咗唔少上班族；到咗夜晚，新宿繼續人頭湧湧，其他人潮就轉咗去銀座、澀谷、六本木、台場等休閒娛樂場所林立嘅區域。

## 經濟
東京呢個國際大都市，係亞洲地區金融、貿易等交流活動嘅中心，亦係亞洲流行文化嘅中心。東京每年都吸引好多人去旅行。

## 景點
*秋葉原
*新宿
*銀座
*東京迪士尼樂園

## 睇埋
*東京都

## 拎

* Official Tokyo Metropolitan Government homepage
* Tokyo Guide with interactive map, itinerary & pictures.
* Tokyo Japan Travel Guide and Photos
聖若瑟書院

**聖若瑟書院**（粵拼： 或者 ；）係香港一間天主教男子中學，由喇沙會嘅修士建立，1875年創立，係香港最早嘅天主教學校。而家嘅校舍喺香港中環堅尼地道7號，其中嘅兩幢舊翼分別建於1920年同埋1925年，係香港嘅法定古蹟。呢間學校喺體育、朗誦同辯論等課外活動都有傑出嘅表現，被視為香港嘅名校之一。聖若瑟書院一共有1300名學生。呢間學校有一間附屬小學——聖若瑟小學，喺香港灣仔活道48號。兩間學校加埋，喺聖若瑟入便讀書嘅人數經已超過咗四千二百人。

## 辦學嘅宗旨
書院嘅辦學宗旨係為咗喺智力、體能、社交、道德等各方面都可以幫到學生提供教育，並建設一個有利學生同埋教師溝通嘅學習環境。

## 辦學嘅團體
書院係由喇沙修士會管理，呢個團體係一個用創辦人聖約翰‧喇沙命名嘅世界性辦學團體。

喇沙會嘅目標係為咗青年，特別係家境貧窮嘅學生提供天主教嘅全人教育。佢嘅精神係信念同埋熱誠：即係對天主抱有信念，對教育兒童懷有熱誠。呢個精神亦都係喇沙會喺香港嘅所有教育機構所共享嘅。

所有嘅喇沙會學校都致力幫青少年自我發展成人，並喺一個公義嘅世界入面好似兄弟姊妹咁樣生活。

## 出名舊生

* 高錕教授：諾貝爾物理學獎得主；被譽為光纖之父，香港中文大學前校長
* 彭士祿：中國核潛艇之父，總工程師，1960年代研製出中國第一艘核潛艇
* 施偉賢：資深大律師，香港賽馬會前主席，前香港立法局議員
* 夏佳理：律師，香港行政會議前成員，香港立法會前議員，而家嘅香港賽馬會主席
* 山度士：足球教練，前足球員，香港足球代表隊前代表
* 羅康瑞：瑞安集團主席
* 曹廣榮：前香港政府政務司
* 何鴻超教授：醫生，香港防癌會創辦人
* 康寶駒：律師，香港足球總會前主席
* 林兆鑫教授：香港大學李嘉誠醫學院前院長，2009年9月3號被判入獄25個月
* 李國寶博士：行政會議成員，香港立法會議員，東亞銀行主席
* 梁智鴻醫生：醫生，醫院管理局前主席，行政會議成員
* 梁智仁教授：醫生，香港公開大學校長
* 林海峰：DJ
* 方力申：歌手，前泳手，香港代表隊成員
* 梁釗峰：歌手，組合C AllStar成員
* 趙增熹：音樂人
* 許廷鏗：歌手
* 林家謙：獨立唱作人
* 文偉鴻：製作人
* 梁家樹：製作人
* 鄧浩光：前演員，香港泳手，香港代表隊運動會成員
* 林肯：製作人

## 出面網頁
*
*聖若瑟書院舊生會官方網頁
*聖若瑟書院舊生會 (多倫多)
堅尼地道

**堅尼地道**（；），又叫做**二馬路**（），連住香港灣仔同埋中環，係香港島半山區一條主要道路，係為咗紀念第七任香港總督堅尼地而命名嘅。

## 簡介
堅尼地道東面連住皇后大道東，西面連住上亞厘畢道及花園道，依山而建，但響大部路段都係平坦嘅，淨係接近同皇后大道東交界嘅一段路係斜路。響接近花園道附近呢，有山頂纜車天橋橫跨堅尼地道，但係佢嘅高度令到雙層巴士過唔到。堅尼地道一帶大部份都係住宅區，亦都有唔少學校。

## 歷史
堅尼地道係香港繼皇后大道之後起嘅第二條主要道路，所以當時亦都叫做「二馬路」。香港日治時期嗰陣，堅尼地道曾經被人改個名做「東大正通」。1970年代末期呢，合和實業興建合和中心，入便有升降機連住皇后大道東出口及堅尼地道出口，令到來往兩地的市民唔洗再用十幾層嘅樓梯上落。呢樣嘢亦都令到嗰陣中華巴士唯一服務堅尼地道嘅**17**號線停辦。

## 沿路出名嘅地方
*香港公園 
*香港視覺藝術中心
*合和中心
*香港電燈公司總部
*中華人民共和國駐港特派員公署
*聖若瑟書院
*嘉諾撒聖方濟各書院
*香港鄧鏡波書院

## 交通
28號小巴會行晒成條路，乘客可以響沿途任何地方落車。去近住紅棉路同花園道嗰面嘅堅尼地道，可以搭12A、23、23B、40同103巴士，或者1A小巴。

## 睇下埋

* 皇后大道 （大馬路）
* 寶雲道 （三馬路）
伴都美子

**伴 都美子**（ばん・とみこ，日文拼音：Ban Tomiko / 官方版拼音：**Tomiko Van**，），日本女歌手，係喺2005年解散嘅日本樂隊大無限樂團（Do As Infinity）嘅主音歌手，喺2006年開始展開個人歌手活動。

## 個人資料
*原名：伴 都美子
*出生日期：1979年1月9號
*出生地：日本熊本縣山都町
*身高：164厘米
*血型：A型
*喜歡歌手：Cyndi Lauper, Mr.Children

## 作品
### 唱片
#### ''細碟''

#### ''大碟''

### ''樂曲''
#again（專輯「VARIOUS ARTISTS FEATURING songnation」）（*[[2002年]][[1月23號]]*）
#atami（Guest Vocal Tomiko Van）- El Dorado（專輯「Doppler」）（*[[2002年]][[3月27號]]*）
#Flower（Acoustic ver.）（mu-mo限定配信）（*[[2006年]][[9月8號]]*）
#MUSIC FLOWER（土屋公平 featuring 伴都美子・大黒摩季・中島美嘉・浦嶋りんこ・島津ナディア・勝手にしやがれ+DJ HASEBE）（*[[2008年]][[10年15號]]*）

### ''書籍''
#Do As Infinity 伴都美子「苑」- B-PASS著（*[[2001年]][[3月]]*）
#Do As Infinity 伴都美子 Artist Book—SUMMER DAYS - 中野愛子著（*[[2001年]][[9月]]*）

### ''廣告演出''
*花王頭髮護理系列（2001年—2002年）
*東芝手提電話「V302T」（2004年）

### ''電影演出''
*Heat ISLAND（2007年）

### ''舞台劇演出''
*「美貌青空～Guevara Che 、魂之鍊金術」中擔任歌姬一角。（2005年）
*「Brooklyn」（2007年）

### ''其他''
*伴都美子執筆，為樂隊Tokyo Purine嘅DVD畫集封面用毛筆題字「畫集」兩字。
*動畫劇場版電影「犬夜叉紅蓮之蓬萊島」聲音演出，飾演奏姬。

## 連出去
*伴都美子日本官方網頁
*大無限樂團日本官方網頁
宇多田光

**宇多田 光**（；；）喺美國紐約出世，身高158厘米，日本流行歌手。阿媽藤圭子係歌手，阿爸宇多田照實係個音樂總監，宇多田一家名為U3喺1993年發表大碟《THE STAR》，事務所名為**U3 Music**。宇多田光喺2002年結婚，老公紀里谷和明係一個導演，曾經為宇多田光拍攝多首歌嘅PV。所屬唱片公司係EMI Music Japan Inc.（前身係東芝EMI）（宇多田ヒカル）同環球唱片旗下嘅Island Records（Utada）。佢嘅出道大碟《First Love》係日本音樂歷史上最高銷量大碟，其後嘅《Distance》同《DEEP RIVER》亦打入日本銷量最高銷量大碟十大位置，所有日文原創專輯全球銷量都過百萬張。英文大碟喺日本嘅銷量亦都破百萬。年紀輕輕已經成為廿一世紀日本樂壇天后級歌姬。

喺2001年3月28號「Distance」推出同日，另一個日本頂尖歌姬女皇濱崎步同步推出精選大碟《A BEST》引發日本樂壇史無前例嘅歌姬銷量戰，史稱「328唱片大戰」。

2007年3月3號宇多田光突然喺個人網誌上宣布離婚。佢話同前夫紀里谷和明喺呢四年半都成長咗唔少，亦都慢慢咁改變。兩人喺未來理想同夫妻關係上開始有分歧，經過懇談後決定離婚。佢哋喺3月2日辦好手續。佢最後重祝福前夫繼續活躍工作。

2014年5月23號宇多田光同意大利籍調酒師Francesco Callianno喺意大利波利尼亞諾阿馬雷結婚，2015年7月生咗一仔，2018年4月6號，兩人宣布離婚。

## 代表作
;Automatic/time will tell
1998年12月9號全日本發行嘅出道細碟，分別以八厘米同十二厘米（MAXI SINGLE）細碟形式發行。十二厘米版本細碟一登上日本ORICON排行榜就佔據咗第十二位，發行第二週更加上升至第六位，最高紀錄排名第二，八厘米版本同時上榜，最高位置佔據第四位。兩個版本嘅細碟合計共賣咗大約二百零六萬張，出貨數量達到二百五十五萬張。呢張十二厘米版本細碟影響日本日後漸使用十二厘米唱片推出細碟。總結1998年全年細碟總銷量，十二厘米版本細碟登上第五位，八厘米版本加上十二厘米版本嘅總和成為全年嘅第二名。香港歌手陳慧琳亦改編咗《Automatic》，歌名係《情不自禁》。

;Movin'on without you
1999年2月17號發行嘅第二張細碟。當時連續成為ORICON排行榜第一位，壓下SPEED嘅Precious Time。宇多田光亦成為全日本最注目嘅歌手。呢張細碟累積賣咗大約一百二十三萬張，出貨量達到一百五十三萬張。

;First Love
1999年4月28號發行嘅第三張細碟。係日劇《魔女之條件》嘅主題曲。宇多田光喺6月18日喺音樂節目Music Station首次演出。呢張細碟喺日本ORICON排行榜最高登上第二位（COUNT DOWN TV最高第一位）。累積銷量八十萬張，出貨量九十六萬張。

;Addicted To You
1999年11月10號發行嘅第四張細碟。首週初動銷量達到一百零六萬張，成為日本ORICON榜史上一週內第三銷量高嘅細碟。PLANET排行榜初動銷量係九十萬張。連續兩星期奪得第一位，累積銷量一百七十八萬張，出貨量達到二百零一萬張。

;Can You Keep A Secret?
2001年2月16號發行嘅第七張細碟。銷量驚人，成為2001年日本全年銷量最高細碟。累積銷量一百四十八萬張，出貨量一百五十五萬張。呢首歌係日劇《HERO》嘅主題曲，宇多田光喺入面客串咗唔夠一分鐘，就已引起全國話題。

;Flavor Of Life
2007年2月28號發行嘅第十八張細碟。碟內一曲《Flavor of Life -Ballad Version-》係日劇《花樣男子2》嘅劇中歌，首週初動銷量270,605張，蟬聯三星期銷量榜冠軍。宇多田光從2005年出嘅第十四張細碟《Be My Last》開始，銷量一路急劇下跌，到第十五張細碟《Passion》首週銷量只得五萬左右，拎唔到週間銷量冠軍，只得第四。《Flavor of Life》一曲令佢從谷底反彈，細碟未推出，手機下載次數已高達破紀錄的二百萬次，宇多田光喺多個流行榜上都登上冠軍位置；細碟一推出就登上銷量榜冠軍位置，推出第一日已經確定登上週間銷量第一，下載次數至今更累積至八百一十八萬次，創下世界紀錄。

## 唱片資料
### 日文細碟

### 日文配信

**標記解釋：**
* + = 重升緊
* - = 資料未明或未發行

### 日文大碟

### 英文細碟

### 英文大碟

### 日文精選大碟

### 英文精選大碟

### DVD・VCD・VHS

### DVD細碟

## 參與作品

*電影「Rush Hour 2」原聲大碟（2001年7月28號），「BLOW MY WHISTLE」（Hikaru Utada featuring Foxy Brown）收錄 
*大黒摩季大碟「O」（2001年12月12號），「PROMISE“I DO”featuring UTADA HIKARU」參與和唱 
*椎名林檎翻唱大碟「唄ひ手冥利～其ノ壱～」（2002年5月27號），「I won't last a day without you」宇多田光同椎名林檎合唱 
*KUZU大碟「くずアルバム」（2003年3月26號），「風が吹いてる」參與和唱
*尾崎豊致敬大碟「BLUE～A TRIBUTE TO YUTAKA OZAKI～」（2004年3月24日），獻唱一曲「I LOVE YOU」
*2004年雅典奧運公式大碟「UNITY」（2004年7月14號）中參與「By Your Side」一曲與Kiley Dean合唱（Utada名義）
*Ne-Yo細碟「Do You」（2007年11月11號），「Do You (feat.) Utada」收錄

## 出面網頁

* 
* 
* 
* 
*
Dreams Come True

**Dreams Come True**（簡稱**DCT**；日語：；台灣中文：）係日本一個長壽嘅流行樂團，第一張專輯響1989年上市。佢哋嘅音樂混合好多種流行音樂風格。1995年大賣兩百萬張嘅偶像劇主題曲「Love Love Love」係佢哋嘅音樂生涯嘅高潮。

團長係中村正人，主唱係吉田美和。西川隆宏喺2002年離團。

Dreams Come True識參加2005年響千葉嘅「Live 8」跨國音樂會。

## 出面網頁
* 官方網站
彭定康

**彭定康** 男爵（，成為香港總督前嘅譯名係**柏滕**或**柏頓**，）係英國保守黨政治人，曾經做過環境部長、保守黨主席同埋最後一任香港總督。香港人一般稱呼佢做「肥彭」。與衛奕信僅兩位在世的前港督之一。

## 生平
### 早年經歷及從政
1942年，彭定康喺蘭開夏郡出世。佢媽媽原本住喺雅息特，但係因為係當中受到空襲而要走難，所以彭定康先係蘭開夏郡出世，並且喺1945年搬咗去西倫敦。佢嘅屋企喺一個傳統嘅愛爾蘭家庭，祖先居住喺度。佢嘅爸爸Frank Pattern係一位音樂書籍出版商，喺讀大學嗰陣退咗學去玩音樂，之後就做咗出版商。

彭定康嘅父母喺佢讀小學嗰陣送咗佢入開辦嘅小學，之後彭定康考到獎學金，升入位於伊寧嘅

係聖本篤讀完中學之後，彭定康考入咗牛津大學修讀現代史，並且以二級榮譽畢業，攞到學士學位。與此同時，佢都成功獲得柯立芝獎學金(William Coolidge Pathfinder Award)，並獲得機會前往美國。喺美國讀書期間，佢積極投入政治活動，成為共和黨籍紐約市長林賽嘅助選員。返英國之後，佢喺1966年加入保守黨研究部，並且喺1974年升任咗部門嘅研究主任，獲得黨內重視，喺1974年2月英國大選提名佢出戰倫敦嘅選區，正式開始咗佢喺英國政壇嘅生涯。 

### 1979-1992: 下議院議員時代
1974年2月英國大選，保守黨提名咗年僅32歲嘅彭定康出戰倫敦嘅選區，同工黨(英國)嘅Marcus Lipton展開對決。而不出所料，喺呢個工黨支持者多過保守黨支持者嘅紅區，彭定康以七千幾票大敗。1979年英國大選，保守黨再俾37歲嘅彭定康機會，喺傳統嘅藍區巴斯出戰，並且成功當選。自此以後到1992年選舉失利為止，呢13年內無人成功挑戰彭定康嘅地位。

1983年，時任首相戴卓爾夫人任命彭定康為，並喺1985年9月升任嘅。第二年9月再升為

經歷咗四年後座議員同六年嘅政務官員歷練後，1989年7月，彭定康獲提拔進入內閣，出任。佢任內積極咁推動人頭稅(Poll Tax)政策，以及大力促成咗《1990年環境保護法案》(Environmental Protection Act 1990)喺國會通過。

1990年11月，馬卓安(Sir John Major)代替咗戴卓爾夫人做英國首相，並且喺呢個時候委任彭定康做蘭卡斯特公爵領地總裁兼保守黨主席，並且意外地令保守黨喺1992年嘅大選當中勝出。不過，佢自己就喺呢次選舉輸俾對手，無咗巴斯選區嘅下議院議席，從此退出下議院。

### 1992-1997: 末代港督「肥彭」
1992年，馬卓安委任彭定康做第28任港督，直至香港主權移交。佢亦都成為28任港督裡面唯一一位曾經喺上任前做過下議院議員嘅港督。喺呢一年10月，彭定康發表任內第一份施政報告，報告提出政改方案，建議1995年嘅最後一屆香港立法局選舉大幅增加直選議席，取消所有委任議席，又新增九個功能組別（簡稱「新九組」），令所有在職人士都有資格投票（變相令呢九個議席成為直選議席）。搞到中國政府非常嬲，當時嘅港澳辦主任魯平更大鬧彭定康係「千古罪人」。佢嘅政改方案喺1994年6月30號得到立法局通過，並喺1995年香港立法局選舉落實。而北京就表明放棄「直通車」（原本中英雙方協議最後一屆立法局議員可以全部過渡成為特區第一屆立法會議員嘅安排），唔會畀呢一批立法局議員過渡到特區第一屆立法會，而係成立臨時立法會（簡稱臨立會），用嚟喺香港主權移交之後，第一屆特區立法會成立之前，可以通過晒一啲特區成立時「必不可少」嘅法律。而彭定康自宣佈政改方案以後，任內亦再冇同中共領導人會面。

喺香港時間1997年6月30號，彭定康喺港督府主持咗降旗儀式後參加交接典禮。1997年7月1號子夜時分(英國時間1997年6月30號晏晝4點)，佢向英國發出咗英屬香港嘅最後一封電報:「我已經交出咗香港政府嘅行政權，天佑女皇，彭定康。」(I have relinquished the administration of this government. God Save The Queen. Patten.)，之後就同查理斯王子等英方代表搭上不列顛尼亞號皇家遊艇，離開香港。

卸任港督以後，喺2000年至2004年做歐盟外交事務專員，2005年封為英國終身貴族，晉身上議院，封號巴恩斯男爵。

另外，彭定康喺1999年獲聘任做紐卡素大學校監，2003年又選做牛津大學校監。2012年6月20號，佢就以牛津大學校監身份，親自向緬甸反對派領袖昂山素姬頒授榮譽博士學位（個學位應該喺1993年畀昂山素姬，但係嗰陣時昂山素姬畀緬甸軍政府軟禁緊）。

因應香港局勢一直惡化同埋中共干預香港事務，閹割香港民主制度等事宜，佢不時公開發聲批評北京政府，又要求英國對香港人給予更多嘅支持。

## 相關嘅Wiki文章
*彭定康政府

## 參考資料

## 喜好
*佢鍾意食蛋撻。

## 參考

## 出面網頁
中醫

**中醫**係一種源自中國傳統醫學嘅替代醫學。佢套理論入面有唔少觀點俾人質疑缺乏科學根據，甚至俾人歸類為**[[偽科學]]**。時至今日，絕大部分中醫藥療法仲係未有充足且具公信力嘅**[[臨床療效證據]]**，亦難以用現代科學邏輯去解釋佢嘅藥理機制。此外，部分中藥材已被證實含有毒素，若果長期間食或者處理得唔好，可以引發嚴重疾病，包括**[[癌|致癌]]**。

中國傳統醫療歷嚟涵蓋多種有時自相矛盾嘅醫療做法同健康觀念，包括民間信仰、士大夫醫學理論、道教同儒家哲學、中藥、食療、飲食調養、導引運動，以及唔同醫學專科同思想流派。  
現代所理解嘅中醫體系，實際上主要係二十世紀嘅產物，而非自古以嚟一脈相承。20 世紀初，中國班有識之士同改革派睇得出傳統嗰套「醫術」就係落後、迷信、完全冇科學根據，所以當時係極力主張要踢走呢啲舊嘢。點知有班醫者唔心死，夾硬喺堆古老哲學入面東拼西湊，將啲玄學嘢執靚佢，重新包裝成所謂嘅「中醫」。到咗 50 年代，中國政府為咗搞政治宣傳，翻生咗呢啲本身應該淘汰嘅野，仲將佢合法化，推行中西醫結合。去到 60 年代文革嗰陣，政府為咗慳錢同埋應付落後地區嘅醫療壓力，就攞中醫嚟做廉價替代品。佢哋推廣中醫，講到尾單純係因為中醫成本低、易普及，甚至係因為當時根本冇足夠嘅正規西醫。

一般人因為，中醫制度化同推廣嘅嘅主要搞手係毛澤東；不過，據《毛澤東私人生活》所講，佢自己並唔相信中醫有實質療效。  
1972 年中美關係解凍後，西方社會對中醫嘅醫療體系產生咗明顯興趣。

中醫建基於《黃帝內經》、《本草綱目》等經典，涵蓋多種療法，包括中藥、針灸、拔罐、刮痧、推拿、跌打、氣功同飲食調養。中醫喺漢字文化圈內都有人用，喺唔同地方有唔同叫法，例如日本叫漢方醫學，而喺朝鮮半島就叫東醫學（今日南韓叫韓醫學，北韓叫高麗醫學）。

中醫其中一個核心理念，係認為人體內嘅「氣」會沿住稱為經絡嘅通道運行，並連接各個器官同生理功能。然而，至今並無科學證據顯示經絡或生命能量實際存在。中醫對人體同疾病嘅理解，反映其古代起源，重視動態過程多過物質結構，同古希臘醫學同古羅馬醫學嘅體液學說相近。

中國境內對傳統藥材嘅需求，係走私野生動物嘅一大原因，呢種需求同瀕危動物被獵殺同非法販運有關聯。近年中國當局亦展開多項行動，打擊涉及中醫藥材嘅非法野生動物交易。

## 評價
有批評指出，中醫理論同實踐，根本唔係建基於現代科學。而且中醫從業員之間對於同一個病人應該點樣診斷同治療，往往都未能達成一致 。2007年，《自然》期刊一篇社論批評，中醫「研究根基薄弱，缺乏實證，好多方法都解釋唔到點解有效」，篇文章仲直頭形容中醫「大把位都係偽科學嚟」。

2008 年一項文獻回顧指出，按循證醫學嘅標準，科學界依然搵唔到任何證據可以支持中醫傳統概念，例如「氣」、經絡同針灸穴位嘅等。 份研究又認為，針灸嘅傳統理論基礎本身存在嚴重缺陷。 文中繼續指出，「針灸穴位同經絡並唔係真實存在」，而只係「源自**古代中國哲學**嘅產物」。

2012 年一項關於中醫成本效益嘅研究回顧發現，相關研究嘅證據等級普遍偏低，未能顯示實質治療效益。
  
至於藥物研發方面，由傳統中藥配方成功轉化為新藥嘅案例亦相當有限。 撐中醫嘅人則認為，現有研究未能捕捉中醫嘅關鍵特性，例如多種成分之間嘅未知交互作用，以及複雜嘅生物系統互動。

2019 年 6 月，世衛將中醫納入全球疾病分類系統，不過個組織發言人強調，呢個舉動「並唔代表世衞認可任何傳統醫學療法嘅科學有效性，亦唔係對其療效背書」。

中醫喺中國境內長期存在爭議。2006 年，中國哲學家張功耀發表《告別中醫》一文，質疑中醫嘅科學基礎，認為其理論同方法未能符合現代科學同醫學研究標準，並引發社會各界廣泛討論。其後，政府重申中醫屬國家醫療體系一部分，並繼續以政策層面支持其發展方向。

另外，中醫亦涉及多種有毒嘅植物、動物部位同礦物成分，相關安全風險一直備受關注， 亦有助長疾病傳播嘅風險。用喺中醫藥嘅走私或人工飼養動物，被證實係多種致命人畜共通病嘅來源。

仲有，非法交易同運送瀕危物種（例如犀牛同老虎）亦引起廣泛關注，亦包括專門飼養動物（如熊）嘅動物福利問題。

不少標榜「天然」嘅中藥產品，其實之所以咁有效，係因為暗中摻入西藥成分。

## 哲學
中醫學以中國哲學中嘅陰陽五行作為理論基礎，通過望、聞、問、切，四診合參嘅方法，探求病因、病性、病位、分析病機及人體內五臟六腑、經絡關節、氣血津液嘅變化、判斷邪正消長，進而得出病名，歸納出證型，以辨證論治原則，制定「汗、吐、下、和、溫、清、補、消」等治法，用中藥、針灸、推拿、按摩、拔罐、刮痧、氣功、食療、音療等多種治療手段，令人體達到陰陽調和而康復。

中醫有個獨立於現代醫學嘅理論體系。佢嘅獨特之處，在於天人合一嘅整體觀同埋辨證論治，以中醫藥嘅哲學理論同實踐經驗做基礎。

## 治療
方劑係中醫體系核心，本質上即係過往醫者嘅累積落嚟嘅個人經驗。雖然支持者將佢視為數千年嚟嘅人體實驗，但呢種缺乏現代科學隨機對照試驗驗證嘅經驗結晶，喺安全性同有效性上往往冇嚴謹嘅數據支持。所謂嘅「辨證論治」，喺實踐嘅時候成日顯得太過主觀，單憑觀察病徵、調整藥方加減，有時反而演變成缺乏統一標準嘅隨機投藥，難保治療嘅精確性，呢個係中醫精髓辨證論治嘅本來面目。

中醫治療嘅積極面在於希望。中醫成日用「恢復陰陽平衡」或「自我調控機轉」呢啲玄奧詞彙解釋治療目標，但係呢啲概念喺生理學上好難去量化同定義。當病情惡化時，中醫宣稱可以「兼顧生命品質」往往係缺乏積極治療手段嗰陣嘅退守同講法。呢種自我模糊雖然俾中醫喺現代醫療體系入面保有一席之地，但都成日因冇明確實證指標而受到專業質疑。

中醫喺治療疾病嗰陣，以「身心合一」嘅角度考量。一般嚟講，完整嘅中醫處方，至少包括四項以上：情治（情緒控制）方面嘅指導；戒口（飲食應注意嘅事項）；運動嘅建議（游水、跑步、導引、氣功等）；中藥嘅利用，或針刺、艾灸、推拿等。

相對於傳統嘅中醫，現代中醫嘅革新發明，值得加以關注嘅包括：小針刀，傳統藥物注射製劑，科學中藥等。


File:HK TST evening Star Ferry Piers stall 王老吉涼茶 Wong Lo Kat Herbal Tea May 2013 HL.JPG
File:HK WC 灣仔 Wan Chai 軒尼詩道 Hennessy Road herbal tea shop September 2022 Px3.jpg


## 引經


## 出面網頁
* 香港中醫網

### 數據庫
* 藥用植物圖像數據庫 Medicinal Plant Images Database 香港浸會大學中醫藥學院
* 中藥標本數據庫 Chinese Medicine Specimen Database 香港浸會大學中醫藥學院
* 中草藥化學圖像數據庫 Phytochemical Image Database 香港浸會大學中醫藥學院
* 中藥材圖像數據庫 Chinese Medicinal Material Images Database 香港浸會大學中醫藥學院
* 中藥方劑圖像數據庫 Chinese Medicine Formulae Images Database 香港浸會大學中醫藥學院
* 中醫藥趣味練習 Chinese Medicine Game-based Exercise 香港浸會大學中醫藥學院

## 相關嘅文
*涼茶
*預防醫學
山葵

**山葵**（日文片假名：；日文漢字：；學名：（又稱 、））係一種屬於十字花科嘅植物，又叫做「**山嵛菜**」，為綠色植物，味道極其強烈。佢嘅辛辣同辣椒唔同，辣椒嘅辣味刺激條脷，而山葵嘅辣味係刺激鼻竇。山葵常見於日本山谷河流旁邊，其他品種包括  同 ；市面上普遍出售嘅兩種山葵係  同 ，但山葵重有好多唔同品種。

## 名
日文「」兩字同「」嘅發音並唔對應，為日語別字一例；「山葵」原指種喺幽暗山上，葉似錦葵科植物嘅葉嘅植物。日文漢字名「」喺918年首次出現於《》中，但純為發音用字。

亦有啲人叫山葵做**日本芥辣**或**青芥辣**，但其實同由芥菜種子生產嘅芥辣無關。

## 食用
山葵通常係要佢嘅根。山葵根要磨到細泥狀先至用得。山葵糊整好後要封好，唔好畀氣味揮發；因為咁，壽司師傅整壽司嗰陣會將山葵放響魚同飯之間。

山葵葉係食得嘅，亦都有山葵根嘅辣味。山葵葉用鹽醋醬汁醃過夜，就可製成山葵沙律，又可以用豉油開水煮，用嚟送飯、送酒嘅小菜或卷壽司嘅材料，甚至可以蘸澱粉漿炸做天婦羅。

喺市面賣嘅所謂「山葵」，產品有糊狀，有粉狀。糊狀嘅山葵通常用牙膏筒狀嘅管裝住。粉狀嘅產品有袋裝同罐裝產品，可以用水開成糊。但呢啲產品大部分係用類似蘿蔔嘅十字花科植物辣根（Armoracia rusticana）同綠色食用色素生產嘅仿製品。部分日本生產嘅糊狀產品含有真正山葵，喺包裝上有字樣加以區別，「本わさび使用」（用真正山葵）係含有50%或以上山葵，「本わさび入り」（加入真正山葵）係含有50%以下嘅產品。但真正山葵實際上以葉同莖為主。真正嘅山葵根有一定嘅甜味，同呢啲代用品嘅味道唔同，但係乾咗之後，味道同香辣味就會唔見咗，因為咁，真正嘅山葵係唔啱加工做粉狀產品。喺美國或中國幾乎所有壽司店，同日本大部分壽司店，都用仿製山葵，因為真正嘅山葵非常昂貴。

## 用途

山葵糊睇嚟好似美國或墨西哥好興嘅牛油果醬。俾人整蠱或者唔熟日本料理嘅人，有時會一次食好多山葵，好彩山葵嘅辣味感無辣椒嘅辣味感咁長。山葵可以放響豆腐上面食，或者同凍蕎麥麵一齊食。小量嘅山葵啱搽壽司或者魚生。好多時啲人會將山葵同豉油撈埋，先至蘸響食物上面；但係山葵嘅味道喺水度會好快溶晒，食山葵最好嘅方法係響嘢食蘸咗醬油後，再搽山葵，同埋唔好將山葵同醬油撈埋。

## 化學
山葵嘅獨特味道係由異硫氰酸鹽而來嘅，包括：

* 6-甲基硫己基異硫氰酸鹽
* 7-甲基硫庚基異硫氰酸鹽
* 8-甲基硫辛基異硫氰酸鹽

研究發現異硫氰酸鹽可以抑制微生物生長。咁就可以解釋點解變壞嘅海鮮通常夾埋山葵一齊食。之但係，如果對海鮮嘅品質有懷疑，無論係夾唔夾山葵都唔應該食。山葵係醫唔到食物中毒。

## 栽培
因為可以大型栽培山葵嘅地方唔係好多，家下大部分加工「山葵」其實只係染成綠色嘅歐洲辣根（Armoracia rusticana）末，或者係辣根末加上山葵末製成。喺日本，栽培山葵嘅地方有：

* 靜岡縣
* 長野縣
* 島根縣
* 山梨縣
* 岩手縣

人工栽培山葵嘅地方北至北海道，南至九州。真正山葵嘅需求非常大，日本要響呢幾度地方大量入貨：

* 臺灣嘉義縣阿里山鄉
* 美國俄勒岡州
* 中國大陸
* 紐西蘭

種山葵要雞屎呢類肥料同埋長期流動嘅水，如果唔管嘅話，就會嚴重污染河流。而且山葵對於地力嘅消耗係相當大嘅。

## 準備方法
山葵通常用金屬製嘅卸鐵來研，但有人鍾意用傳統工具，例如一面光滑一面粗糙嘅乾鯊魚皮；亦有人親手製出有齒嘅磨來準備山葵。不過新鮮嘅山葵相當昂貴，好多餐館都寧願用粉末狀嘅代替品。

## 參閱
* 水生植物
* 大王山葵農場（日本長野縣）
* 西洋山葵

## 連出去
* http://www.freshwasabi.com/about.htm
* http://www.uni-graz.at/~katzer/engl/Wasa_jap.html?noframes
* http://web.haystack.mit.edu/staff/jball/Wasabi.pdf
* http://www.mangajin.com/mangajin/samplemj/Wasabi/wasabi.htm
* http://www.hort.purdue.edu/newcrop/nexus/Eutrema_wasabi_nex.html
* http://www.hort.purdue.edu/newcrop/proceedings1993/V2-051.html#Wasabi
* Wasabi - The Best Accompanist of Sushi
* New Zealand Wasabi Limited: On the culture of wasabi
* The etymology of wasabi 
* Wasabi's History
溫哥華

**溫哥華**（，，英文讀：），又叫**溫高華**、**雲高華**、**鹹水埠**或者減筆**咸水埠**，係加拿大一埠，西臨太平洋，喺卑詩省下。佢係加國西部最大埠。溫哥華市本身人口六十萬有餘，係大溫哥華嘅核心。大溫哥華簡稱係大溫，人口過二百萬。

2010年冬季奧林匹克運動會喺溫哥華舉行。2013年攞過廣州國際城市創新獎。

## 註

## 參考
汕頭

**汕頭**（；潮州話：Suan-thâu；），古稱**沙汕頭**，係廣東東部大埠。今爲中華人民共和國地級市，叫**汕頭市**。大清時爲**汕頭埠**，中華民國開始行政爲市。中華人民共和國改革開放，設經濟特區，叫**汕頭經濟特區**。

汕頭地勢平坦，有山護埠，東北接潮州饒平縣，北鄰潮州潮安縣，西鄰揭陽揭東縣、普寧市，西南接惠來縣，東南瀕臨南中國海。

## 地理
汕頭市全境處於東經116°14′40″至117°19′35″同埋北緯23°02′33″至23°38′50″之間，北回歸線穿過市區北域。汕頭市位處喺潮汕嘅平原，得西北部有小片丘陵。主要嘅山有桑浦山、長得龍山、龍坑山、香爐山，榕江及紅蓮池河、鮑齊河嘅橫貫市區，榕江口有媽嶼島、德州嶼島嶼。氣候喺南亞熱帶海洋性嘅氣候，全年氣候溫和。秋天有颱風，年均降水量2420毫米。年溫21.3℃，1月13.1℃，7月28.3℃。

## 史
考古證明，汕頭係一嗰漁村。喺大宋時，汕頭係揭陽縣鴕江都漁村。元代叫為**廈嶺**。一五六三年，明嘉靖四十二年，汕頭變成潮州府澄海縣嘅一部分。一五七四年，明萬曆二年，汕頭稱為**沙汕坪**。大清康熙五十六年，政府喺度築炮臺，並改稱「沙汕頭」，有沙汕頭炮臺，雍正、乾隆期間，逐漸減筆為**汕頭**。乾隆二十一年，清政府喺媽嶼島設立**常關**。

第二次鴉片戰爭後，由於潮州城民強烈反抗，外國人主動放棄喺城貿易，改喺相對安全嘅汕頭貿易。咸豐十年，應西方列強要求，汕頭正式對外開市。汕頭由地理優越同安全，慢慢過咗潮州，變成咗粵東經濟要地。

一八六零年汕頭開埠，係近代中國最早一批埠對外開放。喺二十世紀初到卅年代，汕頭港口吞吐量，曾居中國第三，商業之盛居全國第七，係粵東、閩西南、贛東南嘅交通樞紐、進出港口同埋商品嘅集散地。

一九二一年，汕頭立市政廳，同澄海分治，但重係屬嘅潮循道管。一九五八年，設立汕頭專區，潮汕地區嘅行政、文化中心向汕頭移。一九八一年，立汕頭經濟特區。一九九一年，調整行政區域，潮汕分三市，汕頭市變咗其中一市。

## 政區
全市分成6個區，澄海、金平、龍湖、濠江、潮陽、潮南，以及南澳縣。

## 文化
潮劇、潮樂、潮州菜同埋工夫茶等享譽海內外。

### 語言
汕頭嘅主要語言係潮州話。

### 僑鄉
離鄉到外華僑三百三十五萬人，分佈喺世界卌多個國地。

## 國際交流
* 岸和田市（1990年6月2日締結為友好城市）
* 聖約翰斯（1997年2月28日締結為友好城市）
* 芹苴市（2005年8月1日締結為友好城市）
* 奧蘭多市（2007年8月8日締結為友好城市）
* 平澤市（2003年3月25日締結為友好交流城市）
* 費菲市（2005年4月26日締結為友好交流城市）
* 山打根（2009年5月28日締結為友好交流城市）。

## 參考

## 出面網頁

*
居港權問題

**居港權問題**，泛指由於《基本法》第24條實施嘅情況下，中華人民共和國國籍（包括中華民國籍、英國國民（海外）、部分英國公民以及澳門葡萄牙公民）人士，喺中華人民共和國實際管治範圍入面出世嘅子女，都喺1997年7月1號，可以拎到香港永久性居民身份，所搞出嚟嘅法律同政治爭拗。

## 英國管治香港時期嘅情況
喺英國管治香港嗰陣，香港永久居民喺中華人民共和國實際管治範圍裏入面出世嘅子女，唔一定可以留響香港，呢啲人要向中華人民共和國嘅公安機關，申請前往港澳通行證（俗稱單程通行證），至可以喺香港居留。

而隨住中港之間往來日趨密切，唔少香港人都響中華人民共和國實際管治範圍內生兒育女。

## 基本法第24條第3款
《基本法》第24條，對中華人民共和國國籍香港永久性居民嘅資格作出定義，而定義如下：

# 在香港特別行政區成立以前或以後在香港出生的中國公民；
# 在香港特別行政區成立以前或以後在香港通常居住連續七年以上的中國公民；
# 第（一）、（二）兩項所列居民在香港以外所生的中國籍子女；

由於《基本法》第24條第3款嘅規定，唔少以往需要申請單程通行證嘅人，可以直接進入香港，而聲稱自己擁有香港永久居留權，亦因此引來大批呢類人士，喺1997年7月1號後，向入境處處長聲稱擁有香港永久居民身份。
口琴

**口琴**（）係一種用自由簧嚟發聲嘅吹管樂器，呢種樂器係用口吹，唔係好大件，可以袋落袋，初初發明口琴嗰陣，啲人只係當佢係玩具，後來先慢慢見得人，而家喺好多流行樂，民謠同西洋民俗音樂，都會用到口琴。

## 拎
*Hong Kong Harmonica Association
*Harmonica University
*Harmonica Heaven
*Harmonica University
*Yellowstone Harmonica
*www.haletone.com 曉彤口琴網
*Jimmy's Blues Harp
*Hong Kong Harmonica association
*ToTo's Chromatic Harmonica
*Harmonica's blog

## 睇埋
*「舐屄」——視乎語境，「吹口琴」可以噉樣解，係個香港粵語潮流用語

## 攷
銀主盤

**銀主盤**，係指一個樓盤，個業主冇錢供樓，俾銀行根據按揭條款，同《物業轉易及財產條例》規定，向法庭申請沒收層樓，之後賣出街，俗稱叫做銀主盤。咁簡單講，嗰間銀行就係銀主，個物業單位叫做銀主盤。廣泛嚟講銀主未必係銀行，財務公司都未定。

## 法律特點
* 買方律師唔可以作出業權質詢，例如踢契
* 賣方唔負責清理物業裏面任何雜物
* 除非雙方同意，唔係唔准轉名或者轉售

## 喺債務上嘅安排
喺銀主盤出售時，需要按市價出售，通常以拍賣形式進行，以價高者得為主，而款項嘅償還機制分配如下：

* 銀主
* 擁有物業押記嘅債權人
* 相關法律費用
* 如果得番嚟嘅錢，多過要還嘅錢，剩番嘅會歸還業主

喺金融風暴前，一般進行銀主盤拍賣後，已經可以抵償欠債。但喺金融風暴後，好多物業都係負資產，往往銀主盤拍賣後，都未可以抵償欠款，令銀行唔願意出售銀主盤，造成唔少呆帳。

## 樓市指標

由於以下情況，銀主盤量係一個樓市落後指標：
 	
* 銀行等業主斷供幾個月，磋商唔掂之後再循法律程序收返物業，一般需時半年至九個月	
* 銀主收返物業之後，未必會將佢拍賣，而可以透過旗下物業部門或代理放盤，故此實際數量可能比知道嘅多
* 若果物業淪為負資產，就算成功甩手都抵唔清欠款，銀行或者唔會即刻賣

## 負資產同銀主盤嘅關係
就算業主擁有物業估價較按揭低，只要準時還款，物業唔會變為銀主盤。物業估價較按揭金額高時，若業主週轉不靈時，重可以變賣物業以支欠款；如果「資不抵債」，出售物業亦未能「貨銀兩訖」，物業就有較大機會成為「銀主貨」，加入拍賣行列。

## 參考

## 出面網頁

* 絕處逢生！元朗舊樓業主被銀主收樓仲賺到笑？全靠一筆橫財
牧師

**牧師**係喺基督教嘅教會或機構裏面，負責管理教務，主持各項宗教儀式、講道，專職牧養同照顧信徒嘅神職人員。牧師喺《聖經》原文嘅意思就係牧羊人。同天主教中嘅神父唔同，因為牧師可以結婚，女人都可以做牧師。

## 睇埋
*長老 (基督教)
耶和華

**耶和華**，天主教譯**雅威**（；意思係 ｢自有永有者｣），係舊約《聖經》上面上帝個名嘅音譯。源於希伯來文嘅 יהוה（YHWH），即係由右到左嘅 י (yod)、ה (heh)、ו (waw)、ה (heh) 四個字母，又叫「四字神名」。

希伯來文本來冇一個字母係母音，後來發明咗用 ｢點｣（，）標母音嘅方法之後，因為古祭師忌諱神名，就標咗 ｢上主｣（，）嘅母音落個名度，表示見到個名唔應該讀真名而係要讀 ｢上主｣，結果雖然而今嘅希伯來文聖經有標母音，但係仍然都剩係知道神名嘅子音而唔知母音，即係冇人知呢個名正確讀音係乜。｢耶和華｣ 同 ｢雅威｣ 分別係爾個名嘅兩種有可能嘅唔同讀法，而前者用嘅就係 ｢上主｣ 嘅母音。

## 諱讀
喺天主教，呢個名通常忌諱唔用，用 ｢**上主**｣；呢個叫法喺基督教曾經亦都有用，但係而今已經少用。

## 尊稱
好多時，耶和華呢個名就算唔諱讀都唔會直接用，而係用尊稱**上帝**（天主教譯**天主**，基督教又譯**神**，景教譯**阿羅訶**；），或者同時用名同尊稱。

## 睇埋
*上帝
*妥拉

## 參考
恩佳大廈

**恩佳大廈**係一座商住大廈，位於香港九龍彌敦道466-472號，係香港商人湯恩佳名下嘅物業，喺1978年落成，樓高21層。

## 用途
*地下至三樓攞嚟做商舖同社會服務設施；
*4-21樓就攞嚟做辦公室及住宅單位，總共54個單位。

## 重大事件
2006年1月5日傍晚，位於該大廈天台嘅一間鐵皮屋突然起火，由於天台放滿石油氣罐，火勢迅速蔓延，幾分鐘後波及成個天台，消防接報後將彌敦道全線封閉，將把火警升為三級，到晚上八時十五分左右先至被救熄。
網上電台

**網上電台**係一種電台，靠互聯網廣播。任何網民，都可以做主持或者聽眾。

## 內容
*吹水或清談，發表偉論
*表演特技、唱歌、口技

## 香港網上電台一覽
根據非正式統計，香港而家有網台六百幾個，而教人開網上電台嘅網頁更開到成行成市。

### 巴打台
* https://badatoy.com
### 普羅 My Radio
* http://www.myradio.hk
* MyRadio Official YouTube  

### Passion Times 熱血時報

* 熱血時報節目 YouTube

### 點解我唔明？
* 點解我唔明？ Official YouTube 

### FarumRadio 花冧電台
* http://farumradio.com/

### (雲海)時空咖啡館 www.timecoolfree.com
* http://www.timecoolfree.com/
* (雲海)時空咖啡館 Official YouTube

### OurRadio
* http://www.ourradio.hk/

### D100
* http://www.d100.net/

### DBC
* http://www3.dbc.hk/

### HKBC
* http://www.hkbc.tv/

### OnAirPower
* http://www.onairpower.com

### OpenRadio開台
* http://www.openradiohk.com/

### Ragazine
* http://ragazine.com.hk/

### Wazzup網上電台
* http://www.wazzup.com.hk

### 謎米
* http://www2.memehk.com/

### 花生台
* http://www.hkpeanut.com/
*香港花生 Official YouTube

### 低俗頻道
* http://www.dimbo.tv/lowjoke/

### 星匯網
* http://www.staradio.com.hk/

### 有台channel D
* http://www.onlychanneld.com/ocd_home.htm

### 創動力媒體
* http://www.dmx.hk

### 動漫廢物電台
* http://www.acrubbish.org/
*https://www.youtube.com/channel/UCBdOfjR-IWU0ANEbCoUgYLw

### 好大個網
* http://www.edmondpoon.com/

### 234 Channel
* http://www.234.com.hk/
耶穌

**耶穌**（，，）係基督教教義嘅中心人物，相傳係大衞王嘅後代，阿爸係鬭木佬約瑟（天主教譯做「若瑟」），阿媽叫馬利亞（天主教譯做「瑪利亞」），大約生活喺1世紀。

耶穌嘅尊稱叫**基督**（，意思係 ｢受傅者｣），所以喺基督教入面，耶穌又叫做**耶穌基督**（ / ），基督徒認為佢係三位一體嘅聖父聖子聖靈之中嘅聖子，又係救世主。由於佢喺拿撒勒長大，因此亦有人叫佢做**拿撒勒人耶穌**。唐時嘅景教譯做**移鼠**、**翳數**，傳入中土嘅摩尼教譯**夷數**、**夷數和**，東正教又譯**伊伊穌斯**。

佢稱呼自己為神嘅僕人。最後，為咗人嘅罪而死喺十字架上面，並喺第三日復活，成為基督徒成日講嘅永生神。

## 族譜
下面係耶穌嘅族譜（**粗體**表示重要人物）：

## 生平
關於耶穌嘅生平，主要嘅資料主要來源係根據《新約聖經》嘅四福音書，不過喺羅馬帝國時代嘅歷史文獻上就只係有零星嘅側面記載，就係因為咁所以存在住好多相關爭議。

### 降生成為人

根據路加福音，天使加百列奉神嘅差遺，去到加利利嘅城市，童貞女馬利亞嗰度，同佢預告耶穌嘅降生。但嗰時佢已經同大衛家族嘅約瑟訂咗婚，根據馬太福音，約瑟曾經因為馬利亞嘅肚而想將佢休咗，但因為主嘅使者勸說先至就咁算數。根據路加福音嘅記載，因應當時嘅人口普查，約瑟帶住懷孕嘅馬利亞去婭伯利恆，並喺馬槽度生咗耶穌。

耶穌降生嗰時係有訪客嘅，路加福音有講過牧羊人嘅拜訪，馬太福音就有講東方嘅博士帶住禮物隨住嚟拜訪。當晚，根據馬太福音，約瑟帶住馬利亞同耶穌逃去埃及，直到大希律王死咗之後先至返去以色列，喺拿撒勒度住；根據路加福音，耶穌同父母一直都住喺以色列，並響八日之後行割禮，冇幾耐就返去拿撒勒定居。

耶穌到咗30歲，就接受施洗約翰嘅施洗，並喺曠野接受四十日嘅試探，之後就開始喺故鄉加利利一帶開始佢嘅傳道工作，並喺信徒當中親自揀咗12個人成為十二門徒。

### 生平事跡
耶穌主要嘅生平事跡都記載喺四福音書入面。根據福音書入面嘅記载，佢喺大概公元28年或者29年，喺約旦河受咗施洗約翰嘅水浸禮後，就開始喺成個以色列同猶大傳道，主要係宣揚神的國嘅信息，周圍去醫病同驅鬼，喺傳道嘅過程入面佢不斷指責啲猶太嘅宗教領袖同祭司違背《舊約聖經》入面嘅誡命嘅精神，違背神嘅意志，必定受到神嘅懲罰。當中亦都有挑戰猶太嘅傳統，而宣稱自己係神個仔亦無辦法俾當時嘅人所接受。

但係希伯來聖經（《舊約》）曾經預言到有一個默西亞就快嚟到呢個世上，而且好多以色列人都知道耶穌所在嘅時間正係預言應驗嘅時候，佢哋好盼望以色列嘅救世主嚟到，可以令佢哋擺脫羅馬人嘅奴役。因為咁樣耶穌嘅門徒亦都逐步認識到佢係默西亞。耶穌嘅門徒喺書信中認為，耶穌喺傳道嘅過程中對人嘅體恤同關懷正係反映神對人嘅態度，亦為佢嘅門徒作出榜樣。四福音書入面嘅耶穌提出咗好多崇高嘅道德標準，並且指出，佢嘅門徒應該互相愛護，唔互相敵視同殘殺。佢亦警告門徒提防關於分黨結派等現象。

耶穌喺短短嘅3年半左右嘅時間入面主要喺北方嘅加利利海地區傳道。迦百農係佢主要嘅活動城市。

## 耶穌嘅史實性
耶稣無喺世上留低任何著作。佢嘅事迹同教誨主要留喺福音書入面。

目前學術界對耶穌嘅生平記載有以下睇法：

* 福音書係有關耶穌生平嘅最主要嘅或者唯一嘅記載，喺福音書之外無可靠嘅記載。而伊斯蘭教嘅經典古蘭經入面有關耶穌生平嘅內容，就一如以往咁畀學術界無視，參考吓都唔會。
* 信唔信耶穌嘅存在，主要取決於喺幾大程度上信福音書嘅記載。

目前入落新約嘅福音書有四篇：《馬太福音》、《馬可福音》、《路加福音》同《約翰福音》，佢哋都畀天主教會認為係耶穌嘅門徒或者門徒嘅門徒寫，不過真實作者嘅身份，目前重未查明，論者認為耶穌門徒都係猶太人，應該用希伯來語作，但係福音書係用希臘文寫成，但係都否定唔到作者捨母語而用當時通行嘅希臘文寫作嘅可能。

## 藝術描繪

喺杜拉歐羅普斯教堂嘅一啲最早期嘅耶穌描繪可以確定係喺公元256年之前。之後，雖然冇聖經參考或者歷史記錄，但係喺過去兩千年間，出現咗大量耶穌嘅描繪，經常受到文化背景、政治環境同神學背景嘅影響。就好似其他早期基督教藝術一樣，最早期嘅描繪可以追溯到2世紀末或者3世紀初，而且主要喺羅馬地下墓穴度搵到保存完好嘅圖像。

喺早期教會，以圖像形式描繪基督係非常具爭議性嘅。由5世紀開始，平面繪畫嘅聖像喺東方教會變得流行。拜占庭聖像破壞運動阻礙咗東方嘅發展，但係到咗9世紀，藝術又再次得到允許。新教改革帶來咗對圖像嘅新一輪抗拒，但係完全禁止

並唔係典型嘅做法，而且新教對圖像嘅反對自16世紀以來有減少嘅趨勢。雖然大型圖像通常都會避免，但而家好少新教徒會反對書籍插圖描繪耶穌。聖公會同天主教嘅領袖都提倡使用耶穌嘅描繪，而且呢個係東正教傳統嘅一個重要元素。

喺東方基督教藝術中，變相係一個主要主題，每個受過聖像繪畫訓練嘅東正教修士都要畫一幅描繪變相嘅聖像嚟證明自己嘅技藝。聖像會接受外在嘅崇敬標記，例如親吻同叩拜，而且被認為係神聖恩典嘅強大渠道。

喺西歐，文藝復興湧現咗一批專注描繪耶穌嘅藝術家；Fra Angelico同其他人跟隨喬托系統地發展簡潔嘅圖像。喺新教改革之前，十字架喺西方基督教好常見。佢係一個帶有耶穌被釘十字架嘅十字架模型。喺13世紀，十字架成為祭壇嘅中心裝飾，呢種用法喺羅馬天主教教堂幾乎成為普遍做法。

## 相關嘅聖物

公元70年羅馬人圍攻耶路撒冷導致咗完全毀滅，令到一世紀猶太嘅物品好難保存落嚟，幾乎冇直接嘅記錄可以話係由一世紀尾到二世紀嘅猶太教歷史。 Margaret M. Mitchell寫道，雖然優西比烏報告話（《教會史》III 5.3）早期基督徒喺耶路撒冷最後被封鎖之前離開咗去佩拉，但我哋要接受冇任何早期耶路撒冷教會嘅第一手基督教物品保存到而家。 Joe Nickell寫道：「經過一次又一次嘅調查，冇一件可靠認證嘅耶穌聖物存在。」

不過，喺整個基督教歷史入面，有唔少聖物話係屬於耶穌嘅，雖然佢哋嘅真實性都受到質疑。16世紀嘅天主教神學家伊拉斯謨就曾經諷刺話聖物太多，而且話用耶穌被釘十字架嗰條木可以起好多座建築物。同樣，雖然專家仲喺度爭論耶穌係用三支定四支聖釘釘上十字架，但喺歐洲起碼有三十支聖釘仲係當做聖物咁拜緊。

有啲聖物，好似話係耶穌戴過嘅荊棘冠嘅殘餘，只係吸引到少量朝聖者，但都靈裹屍布（同一個天主教認可嘅耶穌聖容敬禮有關）就吸引咗數百萬人，包括教宗若望保祿二世同本篤十六世。
## 註解

## 攷

## 文獻

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
聖靈

**聖靈**（天主教譯為**聖神**，景教譯為**涼風**、**淨風**、**淨風王**）係傳統基督教所信嘅三位一體上帝中嘅一個位格，其他兩個位格分別係聖父(即係耶和華)同聖子(即係耶穌)。係《聖經》入面，所指嘅無形、強大、神聖嘅靈（創世記1:2；使徒行傳2:18）。

## 史

聖靈嘅理解係最早同現今嘅基督宗教中係有分歧的。《聖經》從來無聲稱聖靈（聖神）為三位一體天主（上帝）中嘅一個位格。事實上，即使係最早嘅信經——《使徒信經》中，只係簡單咁宣認「我信聖靈（聖神）」。直到4世紀，教會發展三位一體嘅神學教義時，聖靈係上帝嘅說法先出現。教父亞他那修堅稱聖靈同聖父係同質。另一位君士坦丁堡主教馬西頓紐斯（Macedonius），佢提出聖靈係被造者同聖靈嘅地位次於聖父同聖子嘅主張。結果，佢嘅主張隨即被視為反聖靈派。

既然第一次尼西亞公會議（公元325年）之後，三位一體嘅聖父同聖子嘅地位已經奠下。至於聖靈（聖神），《天主教歷史淺談【上二十三】》指出:「凱撒勒雅的主教巴西略（Basilio,330-379）用古希臘哲學家柏拉圖的思想作了一番神學思考，寫了一部《論天主神聖》（, 公元374年）的書，他在著作中指出聖神與聖父和聖子是同性同等的。」聖靈係三位一體上帝（天主）嘅討論，被提到第一次君士坦丁堡公會議（公元381年）上。結果，教會係修定《尼西亞信經》時，加上「我信聖靈，是主，是賜生命的，從父出來，與父、子同受敬拜，同受尊榮」。從此，聖靈係三位一體上帝嘅地位才被確認。

但係，《尼西亞信經》中用詞，東西部教會對聖靈係**從父出來**或**從父和子出來**嘅理解出現分歧，基督教稱之為和子句爭辯。呢個分歧最終變咗做基督教嘅第一次大分裂嘅因由之一。而今日嘅基督新教，一般接受西部教會（即今日嘅天主教）所用文句——聖靈係「從父和子出來」。

## 相關文章
* 耶和華
* 耶穌
北京人

**北京人**，又叫**北京猿人**，科學命名為「北京直立人」（拉丁文：Homo erectus pekinensis）或者叫「中國猿人北京種」（Sinanthropus pekinensis），係生活喺更新世嘅直立人。佢哋嘅化石1927年喺中國北京西南嘅周口店龍骨山發現。

佢哋生活喺50萬至20萬年前之間，屬於由古猿進化到智人嘅中間環節嘅原始人類。呢個發現喺生物學、歷史學同埋人類發展史嘅研究上有好重要嘅價值。

早喺舊石器時代嘅初期，北京人已經識攞石頭做石器，用佢做武器同生產工具，喺同大自然進行鬥爭入面改造自己，表明北京人已經識用原始嘅工具從事勞動，北京人識得用火、支配火、保存火種嘅方法。

北京人同佢嘅文化嘅發現同研究，解決19世紀爪哇人發現以來圍繞科學界近半個世紀嘅直立人究竟係猿定係人嘅爭論。事實表明，喺人類歷史嘅黎明時代，從體質形態，文化性質到讓會組織等方面，的確有過直立人階段，佢哋係南猿嘅後代，係以後出現的智人嘅祖先。直立人係由猿到人進化序列中重要嘅中間環節。到目前為止，直立人嘅典型形態仍然係以周口店北京人為準則。

猿人的初始形態
惠州

**惠州**（；客家話：Fi-chiu；閩南話：Hūi-chiu；；普通話拼音：**Huizhou**）喺中國廣東東南，家下係個地級市，叫**惠州市**。佢大清時係個府，叫**惠州府**，領九縣一州。後尾開**惠州商埠**，喺歸善縣城北近東江。民國後叫**惠州鎮**，喺惠陽縣之下。共和國後做過縣級市，後尾變成地級市，管二區三縣。

## 地理
### 山
惠州名山有羅浮山。

### 水
惠州有東江同佢嘅支流西枝江、增江。

## 史

大清時惠州府隸惠潮嘉道，領州一，縣九，即係連平州，歸善縣、博羅縣、長寧縣、永安縣、海豐縣、陸豐縣、龍川縣、河源縣同和平縣。道光二十一年置通判一，治碣石衛城。光緒二十八年中英商約訂開有惠州商埠。

## 政區
家下惠州市中心係惠城區。惠州有兩區三縣，即係惠城區、惠陽區、惠東縣、博羅縣同龍門縣。

## 特產
惠州特產有惠州梅菜。

## 註
元素名表

呢篇文係按照化學元素嘅名稱順序排列。

## 請睇
* 化學元素按序數排列
* 化學元素按符號排列
* 元素週期表
香港電話

**香港電話有限公司**（）現時係電訊盈科旗下嘅一間子公司，係香港其中一間固定電訊網絡經營者，喺香港提供話音固網、收費電話亭以及寬頻固網服務。

## 同大東電報局合併前嘅歷史
早喺1877年，喺貝爾取得電話專利後一年，香港就引入咗電話。1882年，Oriental Telephone and Electric Company成立，提供公共電話服務，後來這公司改名做China and Japan Telephone and Electric Company。

在1925年，香港電話公司收購咗China and Japan Telephone and Electric Company，政府俾咗本地電話網絡五十年嘅專營權佢，有關專營權受二次大戰日軍入侵嘅影響，一度中斷，喺戰後恢復。並喺1968年，獲發由1975年開始生效嘅額外二十年專營權。

在1981年，香港電話公司決定喺香港市內鋪設光纖主幹網，為日後香港數據通訊業發展奠下基礎。

1983年，旗下子公司Communication Services Limited開始提供流動通訊服務，係今天香港流動通訊有限公司嘅前身。

## 同大東電報局合併
一直以來，香港電話公司並不擁有香港對外通訊專營權，香港對外通訊由大東電報局（Cable & Wireless）負責，在1988年，大東電報局收購香港電話，組成香港電訊有限公司，亦即係電訊盈科的前身，香港電話有限公司成為大東旗下子公司。

1990年，香港電訊集團重組，香港電話公司正式分拆成香港電話有限公司呢間子公司，英文名叫Cable & Wireless HKT Limited。

香港嘅固網線路，在1994年達到三百萬條，1995年，香港電話號碼升格為八位之餘，香港電話有限公司亦唔再壟斷香港固網業務，而需要同其他新加入競爭者競爭。

## 電訊盈科年代
香港電訊被盈科數碼動力收購後，香港電話有限公司中文名冇變，但英文名就改做PCCW-HKT Telephone Limited。而由於香港電話有限公司，實質擁有電訊盈科旗下嘅香港固網業務，加上電訊盈科本身嘅負債較大，因此電訊盈科以香港電話有限公司的資產，申請信貸評級，以及發行債券，為集團進行融資。

2006年，電訊盈科藉收購SUNDAY（即家下嘅PCCW Mobile Ltd.）嚟經營第三代流動通訊業務時，亦以香港電話有限公司名義，租用SUNDAY網絡，以PCCW Mobile嚟經營第三代流動通訊網絡。而喺2007年，電訊盈科更以香港電話有限公司（而唔係PCCW Mobile Ltd.）名義獲得香港CDMA2000牌照。

2007年中，香港兩間免費無線廣播電視台──無綫電視同埋亞洲電視共同宣佈委任香港電話有限公司，由香港電話全權負責透過大氣電波傳送無綫同埋亞視旗下喺香港嘅數碼地面電視廣播頻道訊號工作。

## 睇埋
*電訊盈科
*香港移動通訊有限公司

## 參考
* 香港電訊管理局，香港電訊歷史里程碑
元素符號表

呢篇文係按照化學元素嘅符號順序排列。

## 註
* 呢隻元素係無穏定嘅核，方括號包住嘅數字係佢最長命嘅同位素。之但係釷、鏷同鈾呢三隻元素都有打埋佢哋嘅原子量，皆因佢有係地球都搵得到嘅同位素成份。
* 呢隻元素佢嘅同位素成分度度都唔同，個差異可能會過咗表上標明嘅。
* 呢隻元素佢嘅同位素成分，響市場搵到嘅都有相當差異。可能同張表寫嘅差遠。
* 呢隻元素佢嘅同位素成分，響地上搵到嘅都差異好遠。因為咁，原子量都唔可能寫得更加準。
* 商用鋰嘅原子量個大細分別係6.939同埋6.996。對某啲要再準啲嘅物料，就要再進一步分析。

## 請睇
*化學元素按序數排列
*化學元素按名稱排列
*元素週期表

## 參考網頁
*http://www.webelements.com/
元素原子序號表

呢篇文係按照化學元素嘅序數順序排列。

## 睇埋
* 化學元素按名稱排列
* 化學元素按符號排列
* 元素週期表
元素週期表

（Periodic table）係一個以圖表去展示化學元素嘅方法，係俄羅斯化學家門捷列耶夫喺1869年首先提議嘅。

門得列夫發現有啲元素，有相似嘅化學性質，而且重喺隔咗一定數目嘅元素之後，又重複返之前元素嘅化學性質，於是諗到將元素用表排起。佢將當時已知嘅63種元素依原子量嘅大細並用表嘅形式排列，將有相似化學性質嘅元素放喺同一行，就係元素週期表嘅雛形。利用週期表，門得列夫成功預測當時重未被發現嘅元素嘅特性（鎵、鈧、鍺）。1913年英國科學家莫色勒利用陰極射線撞擊金屬產生X射線，發現原子序越大，X射線嘅頻率就越高，因為咁佢認為核嘅正電荷決定咗元素嘅化學性質，並將元素依照核裏面正嘅電荷（即係質子數或者原子序）排列，經過多年修訂之後先成為家陣嘅週期表。

喺週期表入面，元素係以元素嘅原子序排列，最細嘅排最先。表入面一橫行稱為一個週期，一直行稱為一個族。

元素週期表唔單只用喺化學上，就連物理、生物、工程學同埋工業都被廣泛應用。

## 現代元素週期表
元素週期表有唔同嘅表達方法，下表係現今科學界最常用嘅排列方法（呢個係港澳繁體版本，部分元素大陸簡體、港澳繁體、台灣正體嘅譯名唔同，譬如Si喺大陸譯為「硅」）。



* 序號綠色喺標準狀況下係氣體；
* 序號藍色係液體；
* 序號黑色係固體；
* 序號紅色係人工合成元素。

## 週期表入面嘅元素個體資料
喺平衡或者得出涉及元素或者化合物嘅變化嘅化學方程式或反應式時，需要計算元素入面唔同嘅「量」。同埋最元素符號最接近嘅「量」，以物質符號 X 作例子，大約有：
;{}_Z^A\!X_n^e
: A ：質量數（Mass number），即係原子核（質子加中子）嘅粒子數目。
: Z ：原子序數，又叫原子序號，亦係質子嘅數目。
: e ：淨電荷，正負號寫喺數字嘅後面。
: n ：原子數目，元素喺非單原子狀態（分子或化合物）時嘅數目。

## 睇埋
* 擴展元素週期表
* 化學
* 元素
* 化學符號
* 生命元素
* 元素列表
** 按序號
** 按符號
** 按名稱
* 同位素
** 同位素一覽
* IUPAC元素系統命名法
* 原子嘅電子結構一覽

## 出面網頁
* 喺線元素週期表查詢 
* 元素週期表
* 網絡元素週期表
* 化學元素週期表（JavaScript版）
* 一個好強大嘅元素周期表
占美威爾斯

**占美·當奴·“占寶”·威爾斯**（又譯**衛詹美**，英文：**Jimmy Donal "Jimbo" Wales**，），係維基百科（Wikipedia）創始人之一，維基媒體基金會總經理，同時擁有一個叫做Wikia嘅營利公司。威爾士早年成立過名為Bomis嘅互聯網公司，並且喺2000年3月推出過網上百科全書計劃，叫做Nupedia（即係而家維基百科嘅前身），並且請咗拉里·桑格（Larry Sanger）做嗰份百科全書嘅主編。

不過，由於Nupedia嘅内容係由各方面嘅專家，通過同儕評審（peer-review）過程、檢查確定之後先至發佈，所以進展過程相當之慢。拉里·桑格於是喺2001年1月提議，用Wiki軟件作為百科全書平台，獲得占美·威爾斯同意之後，發起另一個叫做Wikipedia嘅計劃。拉里·桑格喺2002年3月1日卸任之後，維基百科由眾多熱心參與者持續發展。2003年中旬，占美·威爾斯創立咗維基媒體基金會嚟繼續執行維基百科計劃。而家維基百科已經發展成目前全球最大嘅網上百科全書；至於Nupedia就喺2003年9月結束同離線。

## 獲獎

威爾斯喺2006年6月3號獲美國伊利諾州頒發榮譽學位。電子前線基金會喺2006年5月3號頒咗個先鋒獎（Pioneer Award）畀佢。

威爾斯亦都喺2006年5月8號發行嘅美國《時代》週刊特別版度，成為首位名列「世界百名最具影響力人士·科學家及思想家」嘅人。

## 攷

## 出面網頁

* 個人網頁（包括網誌）
* 喺英文维基百科上嘅用戶頁
智能廁板

**智能廁板**係一種有清潔功能嘅坐廁，相當於以前五星級酒店入面嘅坐浴桶（Bidet，英語發音係Bee-day）同坐廁嘅結合。

智能廁板過往喺香港唔係咁普及，主要原因係價錢好貴同埋安裝問題。其實智能廁板價錢唔係問題，因為佢嘅衛生健康功效，喺日本同韓國等地都相當普遍，除咗家居使用之外，公共場所都有提供，依家喺歐美都逐漸普及。

除咗一般人覺得清潔衛生同埋時尚生活之外，其實最重要係佢可以有效改善健康，預防婦女疾病及腸道不適。例如：便秘、痔瘡等問題。

## 睇埋
* 坐浴桶
義勇軍進行曲

《**義勇軍進行曲**》係中華人民共和國嘅國歌。1935年由田漢作詞，聶耳作曲，本來係電影《風雲兒女》嘅主題曲，但係中國抗日戰爭嘅時候，呢首歌就好出名。

根據徐悲鴻嘅提議，1949年9月27號中國人民政治協商會議第一屆嘅全體會議就通過咗《關於中華人民共和國國都、紀年、國歌、國旗的決議》，有關嘅內容：「在中華人民共和國的國歌未正式制定前，以《義勇軍進行曲》為國歌」。喺文化大革命嘅時代，田漢因為俾人以為有政治問題，所以《東方紅》變咗做非官方國歌，同時都禁止演唱用田漢作詞嘅《義勇軍進行曲》。但係外交場合就照舊演奏《義勇軍進行曲》。

1978年3月5號中華人民共和國第五屆全國人民代表大會第一次會議就通過咗集體填詞嘅《義勇軍進行曲》做中華人民共和國國歌。1982年12月4號，第五屆全國人民代表大會第五次會議就通過關於中華人民共和國國歌嘅決議，撤銷1978年3月全國人民代表大會通過嘅歌詞，用返田漢作詞、聶耳作曲嘅《義勇軍進行曲》做中華人民共和國國歌。2004年3月14號第十屆全國人民代表大會第二次會議正式將《義勇軍進行曲》作為國歌嘅條文寫入去憲法。（第四章第一百三十六條第二款：「中華人民共和國國歌是《義勇軍進行曲》。」）

## 歌詞
### 原始版本（1949年～1978年，1982年～今下）
由田漢作詞。

:起來！不願做奴隸的人們！
:把我們的血肉，築成我們新的長城！
:中華民族到了最危險的時候，
:每個人被迫着發出最後的吼聲。
:起來！起來！起來！
:我們萬眾一心，
:冒着敵人的炮火，前進！
:冒着敵人的炮火，前進！
:前進！前進！進！

### 集體填詞版（1978年～1982年）
由集體作詞。
:前進！各民族英雄的人民！
:偉大的共產黨領導我們繼續長征。
:萬眾一心奔向共產主義明天，
:建設祖國保衛祖國英勇的鬥爭。
:前進！前進！前進！
:我們千秋萬代
:高舉毛澤東旗幟，前進！
:高舉毛澤東旗幟，前進！
:前進！前進！進！

1978年至1982年嘅歌詞用粵語表達係咁嘅意思：
:前進！英勇民族嘅百姓！
:繼續再登峰要靠共產黨再帶領。
:奔向共產主義一心向明天，
:建設江山確保江山爭鬥有雄心。
:前進！前進！前進！
:大眾千秋千世，
:跟定毛澤東思想，前進！
:跟定毛澤東思想，前進！
:前進！前進！進！

## 出面網頁
*
鴉片戰爭

**鴉片戰爭**可以係：

## 歷史
* 第一次鴉片戰爭（1840年至1842年）
* 第二次鴉片戰爭（1856年至1860年）

## 電影
* 鴉片戰爭 (電影)，1997年中國電影
* 鴉片戰爭 (2008年電影)，2008年阿富汗電影
深圳河

**深圳河**（）響香港同深圳之間，係兩地最長嘅河，係香港同中國大陸嘅邊界。因為係邊界關係，條河畀鐵絲網圍住，唔畀人自由出入。

呢條河自1898年簽署《展拓香港界址專條》起，係作為租借香港新界部份99年嘅界限。而呢條河係位於香港北區同中國廣東省深圳市之間。佢嘅源頭喺深圳市梧桐山，最後進入香港米埔附近嘅后海灣（深圳灣）。

## 源
深圳河因為定義做界河，所以沿邊界推上，去到深圳五廟地，河同邊界就分開，另一邊係香港蓮麻坑路，近伯公坳。伯公坳東谷係沙頭角河其中一個源頭，而坳西谷係深圳河其中一個源頭，佢地夾埋就係新界地界。邊界向東搵沙頭角河支流，而深圳河就沿五廟地上，水就係來自豆腐頭呢座山，就係界河嘅源頭。而深圳河蓮塘邊界一段，由沙灣河口計，向上游嘅12,000米，亦都叫蓮塘河，所以一般都話起自梧桐山。

如果唔理界河定義，流入深圳河嘅有蓮塘河，深圳一邊有沙灣河、布吉河、福田河、皇崗河，香港一邊有梧桐河同平原河。其中沙灣河就最長，有20,900米，所以以長計，深圳河其實起響布吉同平湖交界嘅牛尾嶺。

## 治理
香港政府搞過深圳河治理工程，一共分三期，主要係想減少北區雨季水浸，其次係改善水質，家下做好晒。因為河道拉直，港深兩地交換咗部份土地，當中包括響皇崗口岸東面，原來係落馬洲河套劃入香港境內。

## 註


## 睇埋
*沙頭角河
深圳

（客家話拼音：Chhṳ̂m-chun，潮州話拼音：Chhim tsùn，普通話拼音：Shēnzhèn，外文名：Shenzhen，舊外文名：Sham Chun、Shamchun、Shum Chun，舊地圖標爲 Po On（寶安））係中國廣東省中南部珠三角地區一城。家吓係副省級城市，中華人民共和國五個計劃單列市之一，同時深圳亦係國家經濟中心城市，國家先行示範區。深圳市南鄰香港嘅新界、北接東莞、東邊同惠州隔住大亞灣、西邊同珠海澳門隔住珠江口。

佢最初只係一墟，叫深圳墟。因九廣鐵路發蹟。民國變成深圳鎮。共和國經濟開放政策，成爲深圳經濟特區。後尾變成深圳市，並吞併寶安縣。

深圳GDP喺2016年超越廣州，成為內地第三，喺2018年超越香港，成為中國第三，亞洲第五。

深圳亦喺內地第三大金融中心，僅次於北京同上海。深圳高科技產業發達，被譽為亞洲矽谷，誕生咗華為、騰訊、中興、大疆、平安、萬科等頂級企業。深圳企業總市值喺國內僅次於北京。

## 名
早喺元明兩代，何氏、張氏、陳氏同袁氏等開始喺家下嘅東門附近起家立戶，遂形成咗南塘村、筍崗村、蔡屋圍村、羅湖村、黃貝嶺村、向西村、湖貝村、水貝村等。生活比較安定之後，就要有一個物資交換嘅地方。按照習慣，啲人就喺呢啲村接近中間位置嘅南塘村與葉屋村之間嘅農田側邊，擺攤設點，慢慢形成咗個細嘅“墟”，既成“墟”，就要有個名吖，由於當時墟西便嘅水溝較深，於是乎，啲人就稱此為“深圳墟“。当时嘅深水沟亦即係今日嘅清水河。

圳，《說文解字》中有話，從土，從川，喺辭典嘅解釋就係“田野間嘅水溝”，“深圳”即係圍頭話深嘅渠水溝。

## 行政地理
深圳分成10個區，下面各自管理住多個街道。而家劃分為：

## 同香港關係

深圳喺香港北部，就近香港，係香港人陸路往來中國大陸各地嘅必經之地。

## 氣候
深圳屬副熱帶濕潤氣候，比較炎熱潮濕。

## 參考
看板解放陣線

**看板解放陣線**係一班喺美國嘅藝術家兼左派政治運動家。佢哋嘅運動手段係將室外嘅大型商業看板嘅圖案或者文字修改，咁樣嚟徹底顛覆佢嘅訊息。佢哋嘅意識型態係反消費主義、資本主義掛帥。佢哋識出版一份文書叫做「改進看板嘅藝術同科學」。

## 參考
**[[Culture jamming]]*
*塗鴉

## 外部連結
* 官方站

類:政治藝術
類:抗議
偽基百科

**偽基百科**（；）係維基百科嘅整蠱做怪版，一樣行MediaWiki，宗旨係做係人都寫得嘅冇內容百科全書（），專整埋晒啲搞笑、整蠱嘢。內容大部份都係諷刺維基百科同講時事。

偽基百科響第啲語言版本嘅文章都包括咗中文維基百科嘅拎。正體偽基百科就叫做「為了讓那些喝中共奶水、吃太多呆丸長大而罹患幽默感退化的人們早日息勞歸主，維基百科有一個主題關於：[頁面名稱]。」。除此之外，正體偽基百科有時都會用其他文字提供連結中文或者第啲話維基百科嘅拎。譬如英文偽基百科就會連過去保守百科嘅模，正體中文偽基百科就會連過去香港網絡大典、百度百科嘅模。

## 介紹
偽基百科係2005年1月5號https://en.uncyclopedia.co/w/index.php?title=Main_Page&dir=prev&action=history由海外華人Jonathan Huang（網名：Chronarion）所建立嘅，初期先有英文版本（頭版少部分選項以中文顯示，URL依舊使用英文、數字同埋符號）。2005年5月26號開始成為Wikia網站嘅其中一份子，2008年10月23號，網址改為Uncyclopedia.wikia.com，所有屬於wiki嘅子項目經已收錄咗75種以上嘅語言版本，佢嘅創作靈感即係出自。

## 架構
同維基百科一樣，偽基百科亦用咗MediaWiki軟件。不過因為Fandom大規模改咗個MediaWiki版本（1.19 Ver.），所以Fandom嘅偽基百科唔支持之後嘅MediaWiki版本。

## 兄弟計劃
偽基百科同維基百科一樣，仲有多個兄弟計劃。例如偽基新聞、偽基辭典、偽基文庫、偽基同享、偽基音樂同埋元偽基等等。

## 用戶權限
偽基百科響2014年3月5號開始推出具備繁簡轉換功能嘅漢語版本https://uncyclopedia.miraheze.org/w/index.php?title=%E9%A6%96%E9%A1%B5&action=history，不過呢個網站其實都好少人去打理。所以某啲自動確認用戶，個個都好快就做到管理員。

## 封鎖
同維基百科一樣，如果用戶響偽基百科使用不當嘅，都可以封鎖佢，偽基百科使用嘅係黃色警告標籤，唔同於維基百科用嘅粉紅色。

## 代號




## 睇埋
* Fandom
* 內容農場
* 食字
* 俗語
* 俚語
* 惡搞
* 幽默

## 參考

## 出面網頁
* 
* 元偽基
* 偽基百科（英文）
* 偽基百科（中文）
* 偽基百科（粵語）